qundao/data-zh-poetry huggingface dataset:
再至阳明别洞和邢太守韵二首
作者：王守仁
朝代：明

春山随处款归程，古洞幽虚道意生。涧壑风泉时远近，石门萝月自分明。林僧住久炊遗火，野老忘机罢席争。习静未缘成久坐，却惭尘土逐虚名。山水平生是课程，一淹尘土遂心生。耦耕亦欲随沮溺，七纵何缘得孔明？吾道羊肠须蠖屈，浮名蜗角任龙争。好山当面驰车过，莫漫寻山说避名。
再至阳明别洞和邢太守韵二首·其一
作者：王守仁
朝代：明

春山随处款归程，古洞幽虚道意生。涧壑风泉时远近，石门萝月自分明。林僧住久炊遗火，野老忘机罢席争。习静未缘成久坐，却惭尘土逐虚名。
再至阳明别洞和邢太守韵二首·其二
作者：王守仁
朝代：明

山水平生是课程，一淹尘土遂心生。耦耕亦欲随沮溺，七纵何缘得孔明？吾道羊肠须蠖屈，浮名蜗角任龙争。好山当面驰车过，莫漫寻山说避名。
再过濂溪祠用前韵
作者：王守仁
朝代：明

曾向图书识面真，半生长自愧儒巾。斯文久已无先觉，圣世今应有逸民。一自支离乖学术，竞将雕刻费精神。瞻依多少高山意，水漫莲池长绿蘋。
冬夜偶书
作者：王守仁
朝代：明

百事支离力不禁，一官栖息病相侵。星辰魏阙江湖迥，松柏茅茨岁月深。欲倚黄精消白发，由来空谷有馀音。曲肱已醒浮云梦，荷蒉休疑击磬心。
冬至
作者：王守仁
朝代：明
体裁：诗

客床无寐听潜雷，珍重初阳夜半回。天地未尝生意息，冰霜不耐鬓毛催。春添哀线谁能补？岁晚心丹自动灰。料得重闱强健在，早看消息报窗梅。
凤雏次韵答胡少参
作者：王守仁
朝代：明
体裁：古风

凤雏生高岩，风雨摧其翼。养痾深林中，百鸟惊辟易。虞人视为妖，举网争弹弋。此本王者瑞，惜哉谁能识。吾方哀其穷，胡忍复相亟？鸱枭据丛林，驱鸟恣搏食。嗟尔独何心，枭凤如白黑。
凤雏次韵答胡少参
作者：王守仁
朝代：明

凤雏生高岩，风雨摧其翼。养痾深林中，百鸟惊辟易。虞人视为妖，举网争弹弋。此本王者瑞，惜哉谁能识。吾方哀其穷，胡忍复相亟？鸱枭据丛林，驱鸟恣搏食。嗟尔独何心？枭凤如白黑。
列仙峰
作者：王守仁
朝代：明

灵峭九万丈，参差生晓寒。仙人招我去，挥手青云端。
初至龙场无所止结草庵居之
作者：王守仁
朝代：明

草庵不及肩，旅倦体方适。开棘自成篱，土阶漫无级。迎风亦萧疏，漏雨易补缉。灵濑响朝湍，深林凝暮色。群僚环聚讯，语庞意颇质。鹿豕且同游，兹类犹人属。污樽映瓦豆，尽醉不知夕。缅怀黄唐化，略称茅茨迹。
别余缙子绅
作者：王守仁
朝代：明

不须买棹往来频，我亦携家向海滨。但得青山随鹿豕，未论黄阁画麒麟。丧心疾已千年痼，起死方存六籍真。归向兰溪溪上问，桃花春水正迷津。
别友
作者：王守仁
朝代：明

幽寻意方结，奈此世累牵。凌晨驱马别，持杯且为传。相求苦非远，山路多风烟。所贵明哲士，秉道非苟全。去矣崇令德，吾亦行归田。
别友狱中
作者：王守仁
朝代：明

居常念朋旧，簿领成阔绝。嗟我二三友，胡然此簪盍。累累囹圄间，讲诵未能辍。桎梏敢忘罪，至道良足悦。所恨精诚眇，尚口徒自蹶。天王本明圣，旋已但中热。行藏未可期，明当与君别。愿言无诡随，努力从前哲。
别希颜二首
作者：王守仁
朝代：明

中岁幽期亦几人，是谁长负故山春？道情暗与物情化，世味争如酒味醇。耶水云门空旧隐，青鞋布袜定何晨？童心如故容颜改，惭愧年年草木新。后会难期别未轻，莫辞行李滞江城。且留南国春山兴，共听西堂夜雨声。归路终知云外去，晴湖想见镜中行。为寻洞里幽栖处，还有峰头双鹤鸣。
别希颜二首·其一
作者：王守仁
朝代：明

中岁幽期亦几人，是谁长负故山春？道情暗与物情化，世味争如酒味醇。耶水云门空旧隐，青鞋布袜定何晨？童心如故容颜改，惭愧年年草木新。
别希颜二首·其二
作者：王守仁
朝代：明
体裁：七言律诗

后会难期别未轻，莫辞行李滞江城。且留南国春山兴，共听西堂夜雨声。归路终知云外去，晴湖想见镜中行。为寻洞里幽栖处，还有峰头双鹤鸣。
别方叔贤四首
作者：王守仁
朝代：明

西樵山色远依依，东指江门石路微。料得楚云台上客，久悬秋月待君归。自是孤云天际浮，筮中枯蠹岂相谋。请君静后看羲画，曾有陈篇一字不？休论寂寂与惺惺，不妄由来即性情。笑却慇勤诸老子，翻从知见觅虚灵。道本无为只在人，自行自住岂须邻？坐中便是天台路，不用渔郎更问津。
别方叔贤四首·其一
作者：王守仁
朝代：明

西樵山色远依依，东指江门石路微。料得楚云台上客，久悬秋月待君归。
别方叔贤四首·其三
作者：王守仁
朝代：明

休论寂寂与惺惺，不妄由来即性情。笑却慇勤诸老子，翻从知见觅虚灵。
别方叔贤四首·其二
作者：王守仁
朝代：明

自是孤云天际浮，筮中枯蠹岂相谋。请君静后看羲画，曾有陈篇一字不？
别方叔贤四首·其四
作者：王守仁
朝代：明

道本无为只在人，自行自住岂须邻？坐中便是天台路，不用渔郎更问津。
别族太叔克彰
作者：王守仁
朝代：明

情深宗族谊同方，消息那堪别后荒。江上相逢疑未定，天涯独去意重伤。身閒最觉湖山静，家近殊闻草木香。云路莫嗟迟发轫，世涂崎曲尽羊肠。
别易仲
作者：王守仁
朝代：明

迢递滁山春，子行亦何远。累然良苦心，惝恍不遑饭。至道不外得，一悟失群暗。秋风洞庭波，游子归已晚。结兰意方勤，寸草心先断。末学久仳离，颓波竟谁挽？归哉念流光，一逝不复返。
别湛甘泉二首
作者：王守仁
朝代：明

行子朝欲发，驱车不得留。驱车下长阪，顾见城东楼。远别情已惨，况此艰难秋。分手诀河梁，涕下不可收。车行望渐杳，飞埃越层丘。迟回歧路侧，孰知我心忧。我心忧以伤，君去阻且长。一别岂得已，母老思所将。奉命危难际，流俗反猜量。黄鹄万里逝，岂伊为稻粱？栋火及毛羽，燕雀犹栖堂。跳梁多不测，君行戒前途。达命谅何滞，将母能忘虞。安居尤阱护，关路非歧岖。令德崇易简，可以知险阻。结茆湖水阴，幽期终不忘。伊尔得相就，我心亦何伤。世艰变倏忽，人命非可常。斯文天未坠，别短会日长。南寺春月夜，风泉閒竹房。逢僧或停楫，先扫白云床。
别湛甘泉二首·其一
作者：王守仁
朝代：明

行子朝欲发，驱车不得留。驱车下长阪，顾见城东楼。远别情已惨，况此艰难秋。分手诀河梁，涕下不可收。车行望渐杳，飞埃越层丘。迟回歧路侧，孰知我心忧。
别湛甘泉二首·其二
作者：王守仁
朝代：明

我心忧以伤，君去阻且长。一别岂得已，母老思所将。奉命危难际，流俗反猜量。黄鹄万里逝，岂伊为稻粱？栋火及毛羽，燕雀犹栖堂。跳梁多不测，君行戒前途。达命谅何滞，将母能忘虞。安居尤阱护，关路非歧岖。令德崇易简，可以知险阻。结茆湖水阴，幽期终不忘。伊尔得相就，我心亦何伤。世艰变倏忽，人命非可常。斯文天未坠，别短会日长。南寺春月夜，风泉閒竹房。逢僧或停楫，先扫白云床。
别诸生
作者：王守仁
朝代：明

绵绵圣学已千年，两字良知是口传。欲识浑沦无斧凿，须从规矩出方圆。不离日用常行内，直造先天未画前。握手临歧更可语？慇勤莫愧别离筵。
劝酒
作者：王守仁
朝代：明

平生忠赤有天知，便欲欺人肯自欺？毛发暗从愁里改，世情明向笑中危。春风脉脉回枯草，残雪依依恋旧枝。谩对芳樽辞酩酊，机关识破已多时。
化城寺六首·其一
作者：王守仁
朝代：明

化城高住万山深，楼阁凭空上界侵。天外清秋度明月，人间微雨结浮阴。钵龙降处云生座，岩虎归时风满林。最爱山僧能好事，夜堂灯火伴孤吟。
化城寺六首·其三
作者：王守仁
朝代：明

云端鼓角落星斗，松顶袈裟散雨花。一百六峰开碧汉，八十四梯踏紫霞。山空仙骨葬金椁，春暖石芝抽玉芽。独挥谈麈拂烟雾，一笑天地真无涯。
化城寺六首·其二
作者：王守仁
朝代：明

云里轩窗半上钩，望中千里见江流。高林日出三更晓，幽谷风多六月秋。仙骨自怜何日化，尘缘翻觉此生浮。夜深忽起蓬莱兴，飞上青天十二楼。
化城寺六首·其五
作者：王守仁
朝代：明

僧屋烟霏外，山深绝世哗。茶分龙井水，饭带石田砂。香细云岚杂，窗高峰影遮。林栖无一事，终日弄丹霞。
化城寺六首·其六
作者：王守仁
朝代：明

突兀开穹阁，氤氲散晓钟。饭遗黄稻粒，花发五钗松。金骨藏灵塔，神光照远峰。微茫竟何是，老衲话遗踪。
化城寺六首·其四
作者：王守仁
朝代：明

化城天上寺，石磴八星躔。云外开丹井，峰头耕石田。月明猿听偈，风静鹤参禅。今日揩双眼，幽怀二十年。
化城寺六首·其四
作者：王守仁
朝代：明

化城天上寺，石磴八星躔。云外开丹井，峰头耕石田。月明猿听偈，风静鹤参禅。今日揩双眼，幽怀二十年。僧屋烟霏外，山深绝世哗。茶分龙井水，饭带石田砂。香细云岚杂，窗高峰影遮。林栖无一事，终日弄丹霞。突兀开穹阁，氤氲散晓钟。饭遗黄稻粒，花发五钗松。金骨藏灵塔，神光照远峰。微茫竟何是，老衲话遗踪。化城高住万山深，楼阁凭空上界侵。天外清秋度明月，人间微雨结浮阴。钵龙降处云生座，岩虎归时风满林。最爱山僧能好事，夜堂灯火伴孤吟。云里轩窗半上钩，望中千里见江流。高林日出三更晓，幽谷风多六月秋。仙骨自怜何日化，尘缘翻觉此生浮。夜深忽起蓬莱兴，飞上青天十二楼。云端鼓角落星斗，松顶袈裟散雨花。一百六峰开碧汉，八十四梯踏紫霞。山空仙骨葬金椁，春暖石芝抽玉芽。独挥谈麈拂烟雾，一笑天地真无涯。
化城寺（归越作）
作者：王守仁
朝代：明

化城高处万山深，楼阁凭空上界侵。天外清秋度明月，人间微雨结轻阴。钵龙浮处云生座，岩虎归时风满林。最爱山僧能好事，夜堂灯火伴孤吟。
午憩香社寺
作者：王守仁
朝代：明

修程动百里，往往饷僧居。佛鼓迎官急，禅床为客虚。桃花成井落，云水接郊墟。不觉泥尘涩，看山兴有馀。
南乡子·湘江秋怀
作者：王守仁
朝代：明
体裁：词

秋半井梧稀。碎杵零砧趱客衣。一榻流黄，眠不稳花迷。梦到红桥月正低。酒薄被愁欺。许大心儿万感齐。滴尽铜莲，天未晓墙西。多谢花冠尽力啼。
南宁二首
作者：王守仁
朝代：明

一驻南宁五月馀，始因送远过僧庐。浮屠绝壁经残燹，井灶沿村见废墟。抚恤尚惭凋弊后，游观正及省耕初。近闻襁负归猺獞，莫陋夷方不可居。劳矣田人莫远迎，疮痍未定犬犹惊。燹馀破屋须先缉，雨后荒畲莫废耕。归喜逃亡来负襁，贫怜繻绔缀旗旌。圣朝恩泽宽如海，甑鲋盆鱼纵尔生。
南宁二首·其一
作者：王守仁
朝代：明

一驻南宁五月馀，始因送远过僧庐。浮屠绝壁经残燹，井灶沿村见废墟。抚恤尚惭凋弊后，游观正及省耕初。近闻襁负归猺獞，莫陋夷方不可居。
南宁二首·其二
作者：王守仁
朝代：明

劳矣田人莫远迎，疮痍未定犬犹惊。燹馀破屋须先缉，雨后荒畲莫废耕。归喜逃亡来负襁，贫怜繻绔缀旗旌。圣朝恩泽宽如海，甑鲋盆鱼纵尔生。
南屏
作者：王守仁
朝代：明

溪风漠漠南屏路，春服初成病眼开。花竹日新僧已老，湖山如旧我重来。层楼雨急青林迥，古殿云晴碧嶂回。独有幽禽解相信，双飞时下读书台。
南庵次韵二首
作者：王守仁
朝代：明

隔水樵渔亦几家，缘冈石路入溪斜。松林晚映千峰雨，枫叶秋连万树霞。渐觉形骸逃物外，未妨游乐在天涯。频来不用劳僧榻，已僣汀鸥一席沙。斜日江波动客衣，水南深竹见岩扉。渔人收网舟初集，野老忘机坐未归。渐觉云间栖翼乱，愁看天北暮云飞。年年岁晚长为客，閒杀西湖旧钓矶。
南庵次韵二首·其一
作者：王守仁
朝代：明

隔水樵渔亦几家，缘冈石路入溪斜。松林晚映千峰雨，枫叶秋连万树霞。渐觉形骸逃物外，未妨游乐在天涯。频来不用劳僧榻，已僣汀鸥一席沙。
南庵次韵二首·其二
作者：王守仁
朝代：明

斜日江波动客衣，水南深竹见岩扉。渔人收网舟初集，野老忘机坐未归。渐觉云间栖翼乱，愁看天北暮云飞。年年岁晚长为客，閒杀西湖旧钓矶。
南浦道中
作者：王守仁
朝代：明

南浦重来梦里行，当年锋镝尚心惊。旌旗不动山河影，鼓角犹传草木声。已喜闾阎多复业，独怜饥馑未宽徵。迂疏何有甘棠惠，惭愧香灯父老迎。
南游三首
作者：王守仁
朝代：明

南游何迢迢，苍山亦南驰。如何衡阳雁，不见燕台书？莫歌沣浦曲，莫吊湘君祠。苍梧烟雨绝，从谁问九疑？九疑不可问，罗浮如可攀。遥拜罗浮云，奠以双琼环。渺渺洞庭波，东逝何时还？生人不努力，草木同衰残。洞庭何渺茫，衡岳何崔嵬。风飘回雁雪，美人归未归？我有紫瑜佩，留挂芙蓉台。下有蛟龙峡，往往兴云雷。
南游三首·其一
作者：王守仁
朝代：明

南游何迢迢，苍山亦南驰。如何衡阳雁，不见燕台书？莫歌沣浦曲，莫吊湘君祠。苍梧烟雨绝，从谁问九疑？
南游三首·其一
作者：王守仁
朝代：明
体裁：古风

南游何迢迢，苍山亦南驰。如何衡阳雁，不见燕台书？莫歌澧浦曲，莫吊湘君祠。苍梧烟雨绝，从谁问九疑？
南游三首·其三
作者：王守仁
朝代：明

洞庭何渺茫，衡岳何崔嵬。风飘回雁雪，美人归未归？我有紫瑜佩，留挂芙蓉台。下有蛟龙峡，往往兴云雷。
南游三首·其二
作者：王守仁
朝代：明

九疑不可问，罗浮如可攀。遥拜罗浮云，奠以双琼环。渺渺洞庭波，东逝何时还？生人不努力，草木同衰残。
南溟
作者：王守仁
朝代：明
体裁：古风

南溟有瑞鸟，东海有灵禽。飞游集上苑，结侣珍树林。顾言饰羽仪，共舞箫韶音。风云忽中变，一失难相寻。瑞鸟既遭縻，灵禽投荒岑。天衢雨雪积，江汉虞罗侵。哀哀鸣索侣，病翼飞未任。群鸟亦千百，谁当会其心？南岳有竹实，丹溜青松阴。何时共栖息，永托云泉深。
南溟
作者：王守仁
朝代：明

南溟有瑞鸟，东海有灵禽。飞游集上苑，结侣珍树林。顾言饰羽仪，共舞箫韶音。风云忽中变，一失难相寻。瑞鸟既遭縻，灵禽投荒岑。天衢雨雪积，江汉虞罗侵。哀哀鸣索侣，病翼飞未任。群鸟亦千百，谁当会其心？南岳有竹实，丹溜青松阴。何时共栖息？永托云泉深。
南霁云祠
作者：王守仁
朝代：明

死矣中丞莫谩疑，孤城援绝久知危。贺兰未灭空遗恨，南八如生定有为。风雨长廊嘶铁马，松杉阴雾卷灵旗。英魂千载知何处？岁岁边人赛旅祠。
卧病静慈写怀
作者：王守仁
朝代：明

卧病空山春复夏，山中幽事最能知。雨晴阶下泉声急，夜静松间月色迟。把卷有时眠白石，解缨随意濯清漪。吴山越峤俱堪老，正奈燕云系远思。
即事漫述四首
作者：王守仁
朝代：明

从来野兴只山林，翠壁丹梯处处寻。一自浮名萦世网，遂令真诀负初心。夜驰险寇天峰雪，秋虏强王汉水阴。辛苦半生成底事？始怜庄舄亦哀吟。百战深秋始罢兵，六师冬尽尚南征。诚微未足回天意，性僻还多拂世情。烟水沧江从鹤好，风云溟海任龙争。他年若访陶元亮，五柳新居在赤城。窅窅深愁伴客居，江船风雨夜灯虚。尚劳车驾臣多缺，无补疮痍术已疏。亲老岂堪还远别，时危那得久无书。明朝且就君平卜，要使吾心不负初。茅茨松菊别多年，底事寒江尚客船？强所不能儒作将，付之无奈数由天。徒闻诸葛能兴汉，未必田单解误燕。最羡渔翁閒事业，一竿明月一蓑烟。
即事漫述四首·其一
作者：王守仁
朝代：明

从来野兴只山林，翠壁丹梯处处寻。一自浮名萦世网，遂令真诀负初心。夜驰险寇天峰雪，秋虏强王汉水阴。辛苦半生成底事？始怜庄舄亦哀吟。
即事漫述四首·其三
作者：王守仁
朝代：明

窅窅深愁伴客居，江船风雨夜灯虚。尚劳车驾臣多缺，无补疮痍术已疏。亲老岂堪还远别，时危那得久无书。明朝且就君平卜，要使吾心不负初。
即事漫述四首·其二
作者：王守仁
朝代：明

百战深秋始罢兵，六师冬尽尚南征。诚微未足回天意，性僻还多拂世情。烟水沧江从鹤好，风云溟海任龙争。他年若访陶元亮，五柳新居在赤城。
即事漫述四首·其四
作者：王守仁
朝代：明

茅茨松菊别多年，底事寒江尚客船？强所不能儒作将，付之无奈数由天。徒闻诸葛能兴汉，未必田单解误燕。最羡渔翁閒事业，一竿明月一蓑烟。
即席次王文济少参韵二首
作者：王守仁
朝代：明

摇落休教感客途，南来秋兴未全孤。肝肠已自成金石，齿发从渠变柳蒲。倾倒酒杯金谷罚，逼真词格辋川图。谪乡莫道贫消骨，犹有新诗了旧逋。此身未拟泣穷途，随处翻飞野鹤孤。霜冷几枝存晚菊，溪春两度见新蒲。荆西寇盗纡筹策，湘北流移入画图。莫怪当筵倍凄切，诛求满地促官逋。
即席次王文济少参韵二首·其一
作者：王守仁
朝代：明

摇落休教感客途，南来秋兴未全孤。肝肠已自成金石，齿发从渠变柳蒲。倾倒酒杯金谷罚，逼真词格辋川图。谪乡莫道贫消骨，犹有新诗了旧逋。
即席次王文济少参韵二首·其二
作者：王守仁
朝代：明

此身未拟泣穷途，随处翻飞野鹤孤。霜冷几枝存晚菊，溪春两度见新蒲。荆西寇盗纡筹策，湘北流移入画图。莫怪当筵倍凄切，诛求满地促官逋。
却巫
作者：王守仁
朝代：明

卧病空山无药石，相传土俗事神巫。吾行久矣将焉祷？众议纷然反见迂。积习片言容未解，舆情三月或应孚。也知伯有能为厉，自笑孙侨非丈夫。
去妇叹五首
作者：王守仁
朝代：明

委身奉箕帚，中道成弃捐。苍蝇间白璧，君心亦何愆。独嗟贫家女，素质难为妍。命薄良自喟，敢忘君子贤？春华不再艳，颓魄无重圆。新欢莫终恃，令仪慎周还。依违出门去，欲行复迟迟。邻妪尽出别，强语含辛悲。陋质容有缪，放逐理则宜。姑老籍相慰，缺乏多所资。妾行长已矣，会面当无时。妾命如草芥，君身比琅玕。奈何以妾故，废仓怀愤冤？无为伤姑意，燕尔且为欢。中厨存宿旨，为姑备朝餐。畜育意千绪，仓卒徒悲酸。伊迩望门屏，盍从新人言。夫意已如此，妾还当谁颜。去矣勿复道，已去还踌蹰。鸡鸣尚闻响，犬恋犹相随。感此摧肝肺，泪下不可挥。冈回行渐远，日落群鸟飞。群鸟各有托，孤妾去何之？空谷多凄风，树木何潇森。浣衣涧冰合，采苓山雪深。离居寄岩穴，忧思托鸣琴。朝弹别鹤操，暮弹孤鸿吟。弹苦思弥切，巑岏隔去岑。君聪甚明哲，何因闻此音？
去妇叹五首·其一
作者：王守仁
朝代：明

委身奉箕帚，中道成弃捐。苍蝇间白璧，君心亦何愆。独嗟贫家女，素质难为妍。命薄良自喟，敢忘君子贤？春华不再艳，颓魄无重圆。新欢莫终恃，令仪慎周还。
去妇叹五首·其三
作者：王守仁
朝代：明

妾命如草芥，君身比琅玕。奈何以妾故，废仓怀愤冤？无为伤姑意，燕尔且为欢。中厨存宿旨，为姑备朝餐。畜育意千绪，仓卒徒悲酸。伊迩望门屏，盍从新人言。夫意已如此，妾还当谁颜。
去妇叹五首·其二
作者：王守仁
朝代：明

依违出门去，欲行复迟迟。邻妪尽出别，强语含辛悲。陋质容有缪，放逐理则宜。姑老籍相慰，缺乏多所资。妾行长已矣，会面当无时。
去妇叹五首·其五
作者：王守仁
朝代：明

空谷多凄风，树木何潇森。浣衣涧冰合，采苓山雪深。离居寄岩穴，忧思托鸣琴。朝弹别鹤操，暮弹孤鸿吟。弹苦思弥切，巑岏隔去岑。君聪甚明哲，何因闻此音？
去妇叹五首·其四
作者：王守仁
朝代：明

去矣勿复道，已去还踌蹰。鸡鸣尚闻响，犬恋犹相随。感此摧肝肺，泪下不可挥。冈回行渐远，日落群鸟飞。群鸟各有托，孤妾去何之？
又次壁间杜牧韵
作者：王守仁
朝代：明

春山路僻问归樵，为指前峰石径遥。僧与白云还暝壑，月随沧海上寒潮。世情老去浑无懒，游兴年来独未消。回首孤航又陈迹，疏钟隔渚夜迢迢。
又次李佥事素韵
作者：王守仁
朝代：明

省灾行近郊，探幽指层麓。回飙振玄冈，颓阳薄西陆。茎田收积雨，禾稼泛平菉。取径历村墟，停车问耕牧。清溪厉月行，暝洞披云宿。淅米石涧溜，斧薪涧底木。田翁来聚观，中宵尚驰逐。将迎愧深情，疮痍惭抚掬。幽枕静无寐，风泉朗鸣玉。虽缪真诀传，颇苦尘缘熟。终当遁名山，练药洗凡骨。缄辞谢亲交，流光易超忽。
又次邵二泉韵
作者：王守仁
朝代：明

昨游开先殊草草，今日东林游始好。手持苍竹拨层云，直上青天招五老。万壑笙竽松籁哀，千峰掩映芙蓉开。坐俯西岩窥落日，风吹孤月江东来。莫向人间空白首，富贵何如一杯酒。种莲栽菊两荒凉，慧远陶潜骨同朽。乘风我欲还金庭，三洲弱水连沙汀。他年海上望庐顶，烟际浮萍一点青。
又次邵二泉韵·其一
作者：王守仁
朝代：明

昨游开先殊草草，今日东林游始好。手持苍竹拨层云，直上青天招五老。万壑笙竽松籁哀，千峰掩映芙蓉开。坐俯西岩窥落日，风吹孤月江东来。
又次邵二泉韵·其二
作者：王守仁
朝代：明

莫向人间空白首，富贵何如一杯酒。种莲栽菊两荒凉，慧远陶潜骨同朽。乘风我欲还金庭，三洲弱水连沙汀。他年海上望庐顶，烟际浮萍一点青。
又次陈惟浚韵
作者：王守仁
朝代：明

四山落木正秋声，独上高峰望眼明。树色遥连闽峤碧，江流不尽楚天清。云中想见双龙转，风外时传一笛横。莫遣新愁添白发，且呼明月醉沉觥。
又游牛峰寺四绝句
作者：王守仁
朝代：明

翠壁看无厌，山池坐益清。深林落轻叶，不道是秋声。怪石有千窟，老松多半枝。清风洒岩洞，是我再来时。人间酷暑避不得，清风都在深山中。池边一坐即三日，忽见岩头碧树红。两到浮峰兴转剧，醉眠三日不知还。眼前风景色色异，惟有人声似世间。
又游牛峰寺四绝句·其一
作者：王守仁
朝代：明

翠壁看无厌，山池坐益清。深林落轻叶，不道是秋声。
又游牛峰寺四绝句·其三
作者：王守仁
朝代：明

人间酷暑避不得，清风都在深山中。池边一坐即三日，忽见岩头碧树红。
又游牛峰寺四绝句·其二
作者：王守仁
朝代：明

怪石有千窟，老松多半枝。清风洒岩洞，是我再来时。
又游牛峰寺四绝句·其四
作者：王守仁
朝代：明

两到浮峰兴转剧，醉眠三日不知还。眼前风景色色异，惟有人声似世间。
又用曰仁韵
作者：王守仁
朝代：明

每逢佳处问山名，风景依稀过眼生。归雾忽连千嶂暝，夕阳偏放一溪晴。晚投岩寺依云宿，静爱枫林送雨声。夜久披衣还起坐，不禁风月照人清。
双峰
作者：王守仁
朝代：明

凌崖望双峰，苍茫竟何在？载拜西北风，为我扫浮霭。
双峰遗柯生乔
作者：王守仁
朝代：明

尔家双峰下，不见双峰景。如锥处囊中，深藏未脱颖。盛德心愈卑，幽人迹多屏。悠然望双峰，可以发深省。
古道
作者：王守仁
朝代：明

古道当长阪，肩舆入暮天。苍茫闻驿鼓，冷落见炊烟。冻烛寒无焰，泥炉湿未燃。正思江槛外，閒却钓鱼船。
后中秋望月歌
作者：王守仁
朝代：明

一年两度中秋节，两度中秋一样月。两度当筵望月人，几人犹在几人别？此后望月几中秋，此会中人知在否？当筵莫惜慇勤望，我已衰年半白头。
和董萝石菜花韵
作者：王守仁
朝代：明

油菜花开满地金，鹁鸠声里又春深。闾阎正苦饥民色，畎亩长怀老圃心。自有牡丹堪富贵，也从蜂蝶谩追寻。年年开落浑閒事，来赏何人共此襟？
咏良知四首示诸生
作者：王守仁
朝代：明

个个人心有仲尼，自将闻见苦遮迷。而今指与真头面，只是良知更莫疑。问君何事日憧憧，烦恼场中错用功。莫道圣门无口诀，良知两字是参同。人人自有定盘针，万化根源总在心。却笑从前颠倒见，枝枝叶叶外头寻。无声无臭独知时，此是乾坤万有基。抛却自家无尽藏，沿门持钵效贫儿。
咏良知四首示诸生·其一
作者：王守仁
朝代：明

个个人心有仲尼，自将闻见苦遮迷。而今指与真头面，只是良知更莫疑。
咏良知四首示诸生·其三
作者：王守仁
朝代：明

人人自有定盘针，万化根源总在心。却笑从前颠倒见，枝枝叶叶外头寻。
咏良知四首示诸生·其二
作者：王守仁
朝代：明

问君何事日憧憧，烦恼场中错用功。莫道圣门无口诀，良知两字是参同。
咏良知四首示诸生·其四
作者：王守仁
朝代：明

无声无臭独知时，此是乾坤万有基。抛却自家无尽藏，沿门持钵效贫儿。
啾啾吟
作者：王守仁
朝代：明

知者不惑仁不忧，君胡戚戚眉双愁？信步行来皆坦道，凭天判下非人谋。用之则行舍即休，此身浩荡浮虚舟。丈夫落落掀天地，岂顾束缚如穷囚。千金之珠弹鸟雀，掘土何烦用镯镂？君不见东家老翁防虎患，虎夜入室衔其头？西家儿童不识虎，报竿驱虎如驱牛。痴人惩噎遂废食，愚者畏溺先自投。人生达命自洒落，忧谗避毁徒啾啾。
喜雨三首
作者：王守仁
朝代：明

即看一雨洗兵戈，便觉光风转石萝。顺水飞樯来买舶，绝江喧浪舞渔蓑。片云东望怀梁国，五月南征想伏波。长拟归耕犹未得，云门初伴渐无多。辕门春尽犹多事，竹院空閒未得过。特放小舟乘急浪，始闻幽碧出层萝。山田旱久兼逢雨，野老欢腾且纵歌。莫谓可塘终据险，地形原不胜人和。吹角峰头晓散军，横空万骑下氤氲。前旌已带洗兵雨，飞鸟犹惊卷阵云。南亩渐忻农事动，东山休共凯歌闻。正思锋镝堪挥泪，一战功成未足云。
喜雨三首·其一
作者：王守仁
朝代：明

即看一雨洗兵戈，便觉光风转石萝。顺水飞樯来买舶，绝江喧浪舞渔蓑。片云东望怀梁国，五月南征想伏波。长拟归耕犹未得，云门初伴渐无多。
喜雨三首·其三
作者：王守仁
朝代：明

吹角峰头晓散军，横空万骑下氤氲。前旌已带洗兵雨，飞鸟犹惊卷阵云。南亩渐忻农事动，东山休共凯歌闻。正思锋镝堪挥泪，一战功成未足云。
喜雨三首·其二
作者：王守仁
朝代：明

辕门春尽犹多事，竹院空閒未得过。特放小舟乘急浪，始闻幽碧出层萝。山田旱久兼逢雨，野老欢腾且纵歌。莫谓可塘终据险，地形原不胜人和。
喜雨（南赣作）
作者：王守仁
朝代：明

吹角峰头晓散军，横空万骑下氤氲。前旌已贺洗兵雨，飞鸟犹惊卷阵云。南亩渐欣农事动，东山休共凯歌闻。正思锋镝堪挥泪，一战功成未足云。
嘉靖丙戌十二月庚申始得子年已五十有五矣六月静齐二丈昔与先公同举于乡闻之而喜各以诗来贺蔼然世交之谊也次韵为谢二首
作者：王守仁
朝代：明

海鹤精神老益强，晚途诗价重圭璋。洗儿惠兆金钱贵，烂目光呈奎井祥。何物敢云绳祖武，他年只好共爷长。偶逢灯事开汤饼，庭树春风转岁阳。自分秋禾后吐芒，敢云琢玉晚圭璋。漫凭先德馀家庆，岂是生申降岳祥。携抱且堪娱老况，长成或可望书香。不辞岁岁临汤饼，还见吾家第几郎？
嘉靖丙戌十二月庚申始得子年已五十有五矣六月静齐二丈昔与先公同举于乡闻之而喜各以诗来贺蔼然世交之谊也次韵为谢二首·其一
作者：王守仁
朝代：明

海鹤精神老益强，晚途诗价重圭璋。洗儿惠兆金钱贵，烂目光呈奎井祥。何物敢云绳祖武，他年只好共爷长。偶逢灯事开汤饼，庭树春风转岁阳。
嘉靖丙戌十二月庚申始得子年已五十有五矣六月静齐二丈昔与先公同举于乡闻之而喜各以诗来贺蔼然世交之谊也次韵为谢二首·其二
作者：王守仁
朝代：明

自分秋禾后吐芒，敢云琢玉晚圭璋。漫凭先德馀家庆，岂是生申降岳祥。携抱且堪娱老况，长成或可望书香。不辞岁岁临汤饼，还见吾家第几郎？
嘉靖甲申冬二十一日再登秦望自弘治戊午登后二十七年矣将下适董萝石与二三子来复坐久之暮归同宿云门僧舍
作者：王守仁
朝代：明

初冬风日佳，杖策登崔嵬。自予羁宦迹，久与山谷违。屈指廿七载，今兹复一来。沿溪寻往路，历历皆所怀。跻险还屡息，兴在知吾衰。薄午际峰顶，旷望未能回。良朋亦偶至，归路相徘徊。夕阳飞鸟静，群壑风泉哀。悠悠观化意，点也可与偕。
四明观白水二首·其一
作者：王守仁
朝代：明

邑南富岩壑，白水尤奇观。兴来每思往，十年就兹观。停驺指绝壁，涉涧缘危蟠。百源旱方歇，云际犹飞湍。霏霏洒林薄，漠漠凝风寒。前闻若未惬，仰视终莫攀。石阴署气薄，流触溯回澜。兹游讵盘乐，养静意所关。逝者谅如斯，哀此岁月残。择幽虽得所，避时时犹难。刘樊古方外，感慨有馀叹。
四明观白水二首·其二
作者：王守仁
朝代：明

千丈飞流舞白鸾，碧潭倒影镜中看。藤萝半壁云烟湿，殿角长年风雨寒。野性从来山水癖，直躬更觉世途难。卜居断拟如周叔，高卧无劳比谢安。
回军上杭
作者：王守仁
朝代：明

山城经月驻旌戈，亦复幽寻到薜萝。南国已忻回甲马，东田初喜出农蓑。溪云晓度千峰雨，江涨新生两岸波。暮倚七星瞻北极，绝怜苍翠晚来多。
回军九连山道中短述
作者：王守仁
朝代：明

百里妖氛一战清，万峰雷雨洗回兵。未能千羽苗顽格，深愧壶浆父老迎。莫倚谋攻为上策，还须内治是先声。功微不愿封侯赏，但乞蠲输绝横征。
回军龙南小憩玉石岩双洞绝奇徘徊不忍去因寓以阳明别洞之号兼留此作三首
作者：王守仁
朝代：明

甲马新从鸟道回，览奇还更陟崔嵬。寇平渐喜流移复，春暖兼欣农务开。两窦高明行日月，九关深黑闭风雷。投簪最好支茅地，恋土犹怀旧钓台。洞府人寰此最佳，当年空自费青鞋。麾幢旖旎悬仙伏，台殿高低接纬阶。天巧固应非斧凿，化工无乃太安排？欲将点瑟携童冠，就揽春云结小齐。阳明山人旧有居，此地阳明景不如。但在乾坤俱逆旅，曾留信宿即吾庐。行窝已许人先号，别洞何妨我借书。他日巾车还旧隐，应怀兹土复乡闾。
回军龙南小憩玉石岩双洞绝奇徘徊不忍去因寓以阳明别洞之号兼留此作三首·其一
作者：王守仁
朝代：明

甲马新从鸟道回，览奇还更陟崔嵬。寇平渐喜流移复，春暖兼欣农务开。两窦高明行日月，九关深黑闭风雷。投簪最好支茅地，恋土犹怀旧钓台。
回军龙南小憩玉石岩双洞绝奇徘徊不忍去因寓以阳明别洞之号兼留此作三首·其三
作者：王守仁
朝代：明

阳明山人旧有居，此地阳明景不如。但在乾坤俱逆旅，曾留信宿即吾庐。行窝已许人先号，别洞何妨我借书。他日巾车还旧隐，应怀兹土复乡闾。
回军龙南小憩玉石岩双洞绝奇徘徊不忍去因寓以阳明别洞之号兼留此作三首·其二
作者：王守仁
朝代：明

洞府人寰此最佳，当年空自费青鞋。麾幢旖旎悬仙伏，台殿高低接纬阶。天巧固应非斧凿，化工无乃太安排？欲将点瑟携童冠，就揽春云结小齐。
因雨和杜韵
作者：王守仁
朝代：明

晚堂疏雨暗柴门，忽入残荷泻石盆。万里沧江生白发，几人灯火坐黄昏？客途最觉秋先到，荒径惟怜菊尚存。却忆故园耕钓处，短蓑长笛下江村。
因雨和杜韵（赴龙场作）
作者：王守仁
朝代：明

晚堂疏雨暗柴门，忽入残荷泻石盆。万里沧江生白发，几人灯火坐黄昏。客途最觉秋先到，荒径谁怜菊尚存。却忆故园耕钓处，短蓑长笛下江村。
圆明洞次谦之韵
作者：王守仁
朝代：明

群山走波浪，出没龙蛇脊。岩栖寄盘涡，沉沦遂成癖。我来汲东溟，烂煮南山石。千年熟一炊，欲饷岩中客。
坐忘言岩问二三子
作者：王守仁
朝代：明

几日岩栖事若何，莫将佳景复虚过。未妨云壑淹留久，终是尘寰错误多。涧道霜风疏草木，洞门烟月挂藤萝。不知相继来游者，还有吾侪此意么？
墨池遗迹
作者：王守仁
朝代：明
体裁：七言律诗

千载招提半亩塘，张颠遗迹已荒凉。当时自号书中圣，异日谁知酒后狂。骤雨斜风随变化，秋蛇春蚓久潜藏。唯馀一脉涓涓水，流出烟云不断香。
复过钓台
作者：王守仁
朝代：明
体裁：古风

忆昔过钓台，驱驰正军旅。十年今始来，复以兵戈起。空山烟雾深，往迹如梦里。微雨林径滑，肺病双足胝。仰瞻台上云，俯濯台下水。人生何碌碌，高尚当如此。疮痍念同胞，至人匪为己。过门不遑人，忧劳岂得已。滔滔良自伤，果哉末难矣。
复过钓台
作者：王守仁
朝代：明

忆昔过钓台，驱驰正军旅。十年今始来，复以兵戈起。空山烟雾深，往迹如梦里。微雨林径滑，肺病双足胝。仰瞻台上云，俯濯台下水。人生何碌碌？高尚当如此。疮痍念同胞，至人匪为己。过门不遑人，忧劳岂得已。滔滔良自伤，果哉末难矣。
夜坐
作者：王守仁
朝代：明

独坐秋庭月色新，乾坤何处更閒人？高歌度与清风去，幽意自随流水春。千圣本无心外诀，《六经》须拂镜中尘。却怜扰扰周公梦，未及惺惺陋巷贫。
夜坐偶怀故山
作者：王守仁
朝代：明

独夜残灯梦未成，萧萧总是故园声。草深石径鼪鼯笑，雪静空山猿鹤惊。漫有缄书怀旧侣，常牵缨冕负初清。云溪漠漠春风转，紫菌黄花又自生。
夜宿功德寺次宗贤二首
作者：王守仁
朝代：明

山行初试裌衣轻，脚软黄尘石路生。一夜洞云眠未足，湖风吹月渡溪清。水边杨柳覆茅楹，饮马春流更一登。坐久逐忘归路夕，溪云正泻春山青。
夜宿功德寺次宗贤二首·其一
作者：王守仁
朝代：明

山行初试裌衣轻，脚软黄尘石路生。一夜洞云眠未足，湖风吹月渡溪清。
夜宿功德寺次宗贤二首·其二
作者：王守仁
朝代：明

水边杨柳覆茅楹，饮马春流更一登。坐久逐忘归路夕，溪云正泻春山青。
夜宿天池月下闻雷次早知山下大雨三首
作者：王守仁
朝代：明

昨夜月明峰顶宿，隐隐雷声在山麓。晓来却问山下人，风雨三更卷茆屋。野人权作青山主，风景朝昏颇裁取。岩傍日脚半溪云，山下声声一村雨。天池之水近无主，木魅山妖竞偷取。公然又盗山头云，去向人间作风雨。
夜宿天池月下闻雷次早知山下大雨三首·其一
作者：王守仁
朝代：明

昨夜月明峰顶宿，隐隐雷声在山麓。晓来却问山下人，风雨三更卷茆屋。
夜宿天池月下闻雷次早知山下大雨三首·其三
作者：王守仁
朝代：明

天池之水近无主，木魅山妖竞偷取。公然又盗山头云，去向人间作风雨。
夜宿天池月下闻雷次早知山下大雨三首·其二
作者：王守仁
朝代：明

野人权作青山主，风景朝昏颇裁取。岩傍日脚半溪云，山下声声一村雨。
夜宿天池，月下闻雷，次早知山下大雨
作者：王守仁
朝代：明
体裁：古风

昨夜月明峰顶宿，隐隐雷声翻山麓。晓来却问册下人，风雨三更卷茅屋。
夜宿宣风馆
作者：王守仁
朝代：明
体裁：七言律诗

山石崎岖古辙痕，沙溪马渡水犹浑。夕阳归鸟投深麓，烟火行人望远村。天际浮云生白发，林间孤月坐黄昏。越南冀北俱千里，正恐春愁入夜魂。
夜宿无相寺
作者：王守仁
朝代：明

春宵卧无相，月照五溪花。掬水洗双眼，披云看九华。岩头金佛国，树杪谪仙家。彷佛闻笙鹤，青天落绛霞。
夜宿汪氏园
作者：王守仁
朝代：明

小阁藏身一斗方，夜深虚白自生光。梁间来下徐生榻，座上惭无荀令香。驿树雨声翻屋瓦，龙池月色浸书床。他年贵竹传遗事，应说阳明旧草堂。
夜宿浮峰次谦之韵
作者：王守仁
朝代：明

日日春山不厌寻，野情原自懒朝簪。几家茅屋山村静，夹岸桃花溪水深。石路草香随鹿去，洞门萝月听猿吟。禅堂坐久发清磬，却笑山僧亦有心。
夜宿香山林宗师房次韵二首
作者：王守仁
朝代：明

幽壑来寻物外情，石门遥指白云生。林间伐木时闻响，谷口逢僧不记名。天壁倒涵湖月晓，烟梯高接纬阶平。松堂静夜浑无寐，到枕风泉处处声。久落泥涂惹世情，紫崖丹壑是平生。养真无力常怀静，窃禄未归羞问名。树隐洞泉穿石细，云回溪路入花平。道人只住层萝上，明月峰头有磬声。
夜宿香山林宗师房次韵二首·其一
作者：王守仁
朝代：明

幽壑来寻物外情，石门遥指白云生。林间伐木时闻响，谷口逢僧不记名。天壁倒涵湖月晓，烟梯高接纬阶平。松堂静夜浑无寐，到枕风泉处处声。
夜宿香山林宗师房次韵二首·其二
作者：王守仁
朝代：明

久落泥涂惹世情，紫崖丹壑是平生。养真无力常怀静，窃禄未归羞问名。树隐洞泉穿石细，云回溪路入花平。道人只住层萝上，明月峰头有磬声。
夜寒
作者：王守仁
朝代：明

檐际重阴覆夜寒，石炉松火坐更残。穷荒正讶乡书绝，险路仍愁归梦难。仙侣春风怀越峤，钓船明月负严滩。未因谪宦伤憔悴，客鬓还羞镜里看。
夜泊江思湖忆元明
作者：王守仁
朝代：明

扁舟泊近渔家晚，茅屋深环柳港清。雷雨骤开江雾散，星河不动暮川平。梦回客枕人千里，月上春堤夜四更。欲寄愁心无过雁，披衣坐听野鸡鸣。
夜泊石亭寺用韵呈陈娄诸公因寄储柴墟都宪及乔白岩太常诸友二首
作者：王守仁
朝代：明

廿年不到石亭寺，惟有西山只旧青。白拂挂墙僧已去，红兰照水客重经。沙村远树凝春望，江雨孤篷入夜听。何处故人还笑语，东风啼鸟梦初醒。怅望沙头成久坐，江洲春树何青青。烟霞故国虚梦想，风雨客途真惯经。白璧屡投终自信，朱弦一绝好谁听？扁舟心事沧浪旧，从与渔人笑独醒。
夜泊石亭寺用韵呈陈娄诸公因寄储柴墟都宪及乔白岩太常诸友二首·其一
作者：王守仁
朝代：明

廿年不到石亭寺，惟有西山只旧青。白拂挂墙僧已去，红兰照水客重经。沙村远树凝春望，江雨孤篷入夜听。何处故人还笑语，东风啼鸟梦初醒。
夜泊石亭寺用韵呈陈娄诸公因寄储柴墟都宪及乔白岩太常诸友二首·其二
作者：王守仁
朝代：明

怅望沙头成久坐，江洲春树何青青。烟霞故国虚梦想，风雨客途真惯经。白璧屡投终自信，朱弦一绝好谁听？扁舟心事沧浪旧，从与渔人笑独醒。
夜雨山翁家偶书
作者：王守仁
朝代：明

山空秋夜静，月明松桧凉。沿溪步月色，溪影摇空苍。山翁隔水语，酒熟呼我尝。褰衣涉溪去，笑引开竹房。谦言值暮夜，盘餐百无将。露华明橘柚，摘献冰盘香。洗盏对酬酢，浩歌入苍茫。醉拂岩石卧，言归遂相忘。
天心湖阻泊既济书事
作者：王守仁
朝代：明
体裁：古风

挂席下长沙，瞬息百馀里。舟人共扬眉，予独忧其驶。日暮入沅江，抵石舟果圮。补敝诘朝发，冲风遂龃龉。暝泊后江湖，萧条旁罾垒。月黑波涛惊，蛟鼍互睥睨。翼午风益厉，狼狈收断汜。天心数里间，三日但遥指。甚雨迅雷电，作势殊未已。溟溟云雾中，四望渺涯泪。篙桨不得施，丁夫尽嗟噫。淋漓念同胞，吾宁忍暴使？饘粥且倾橐，苦甘吾与尔。众意在必济，粮绝亦均死。凭陵向高浪，吾亦讵容止。虎怒安可撄，志同稍足倚。桃令并岸行，试涉湖滨沚。收舵幸无事，风雨亦浸弛。逡巡缘沚湄，迤逦就风势。新涨翼回湍，倏忽逝如矢。夜入武阳江，渔村稳堪舣。籴市谋晚炊，且为众人喜。江醪信漓浊，聊复荡胸滓。济险在需时，徼幸岂常理？尔辈勿轻生，偶然非可恃。
天心湖阻泊既济书事
作者：王守仁
朝代：明

挂席下长沙，瞬息百馀里。舟人共扬眉，予独忧其驶。日暮入沅江，抵石舟果圮。补敝诘朝发，冲风遂龃龉。暝泊后江湖，萧条旁罾垒。月黑波涛惊，蛟鼍互睥睨。翼午风益厉，狼狈收断汜。天心数里间，三日但遥指。甚雨迅雷电，作势殊未已。溟溟云雾中，四望渺涯泪。篙桨不得施，丁夫尽嗟噫。淋漓念同胞，吾宁忍暴使？饘粥且倾橐，苦甘吾与尔。众意在必济，粮绝亦均死。凭陵向高浪，吾亦讵容止。虎怒安可撄？志同稍足倚。桃令并岸行，试涉湖滨沚。收舵幸无事，风雨亦浸弛。逡巡缘沚湄，迤逦就风势。新涨翼回湍，倏忽逝如矢。夜入武阳江，渔村稳堪舣。籴市谋晚炊，且为众人喜。江醪信漓浊，聊复荡胸滓。济险在需时，徼幸岂常理？尔辈勿轻生，偶然非可恃。
天成素有志于学兹得告东归林居静养其所就可知矣临别以此纸索赠漫为赋此遂寄声山泽诸贤
作者：王守仁
朝代：明

予有山林期，荏冉风尘际。高秋送将归，神往迹还滞。回车当盛年，养痾非遁世。垂竿鉴湖云，结庐浮峰树。爱日遂庭趋，芳景添游诣。掎生悟玄魄，妙静息缘虑。眇眇素心人，望望沧洲去。东行访天沃，云中倘相遇。
天泉楼夜坐和萝石韵
作者：王守仁
朝代：明

莫厌西楼坐夜深，几人今夕此登临？白头未是形容老，赤子依然浑沌心。隔水鸣榔闻过棹，映窗残月见疏林。看君已得忘言意，不是当年只苦吟。
天涯
作者：王守仁
朝代：明

天涯岁暮冰霜结，永巷人稀罔象游。长夜星辰瞻阁道，晓天钟鼓隔云楼。思家有泪仍多病，报主无能合远投。留得升平双眼在，且应蓑笠卧沧洲。
太平宫白云
作者：王守仁
朝代：明

白云休道本无心，随我迢迢度远岑。拦路野风吹暂断，又穿深树候前林。
太息
作者：王守仁
朝代：明

一日复一日，中夜坐叹息。庭中有嘉树，落叶何淅沥。蒙翳乱藤缠，宁知绝根脉。丈夫贵刚肠，光阴勿虚掷。头白眼昏昏，吁嗟亦何及。
始得东洞遂改为阳明小洞天三首
作者：王守仁
朝代：明

古洞閟荒僻，虚设疑相待。披莱历风磴，移居快幽垲。营炊就岩窦，放榻依石垒。穹窒旋薰塞，夷坎仍扫洒。卷帙漫堆列，樽壶动光彩。夷居信何陋，恬淡意方在。岂不桑梓怀？素位聊无悔。僮仆自相语，洞居颇不恶。人力免结构，天巧谢雕凿。清泉傍厨落，翠雾还成幕。我辈日嬉偃，主人自愉乐。虽无棨戟荣，且远尘嚣聒。但恐霜雪凝，云深衣絮薄。我闻莞尔笑，周虑愧尔言。上古处巢窟，抔饮皆污樽。冱极阳内伏，石穴多冬暄。豹隐文始泽，龙蛰身乃存。岂无数尺榱，轻裘吾不温。邈矣箪瓢子，此心期与论。
始得东洞遂改为阳明小洞天三首·其一
作者：王守仁
朝代：明
体裁：古风

古洞閟荒僻，虚设疑相待。披莱历风磴，移居快幽垲。营炊就岩窦，放榻依石垒。穹窒旋薰塞，夷坎仍扫洒。卷帙漫堆列，樽壶动光彩。夷居信何陋，恬淡意方在。岂不桑梓怀，素位聊无悔。
始得东洞遂改为阳明小洞天三首·其一
作者：王守仁
朝代：明

古洞閟荒僻，虚设疑相待。披莱历风磴，移居快幽垲。营炊就岩窦，放榻依石垒。穹窒旋薰塞，夷坎仍扫洒。卷帙漫堆列，樽壶动光彩。夷居信何陋，恬淡意方在。岂不桑梓怀？素位聊无悔。
始得东洞遂改为阳明小洞天三首·其三
作者：王守仁
朝代：明

我闻莞尔笑，周虑愧尔言。上古处巢窟，抔饮皆污樽。冱极阳内伏，石穴多冬暄。豹隐文始泽，龙蛰身乃存。岂无数尺榱，轻裘吾不温。邈矣箪瓢子，此心期与论。
始得东洞遂改为阳明小洞天三首·其二
作者：王守仁
朝代：明

僮仆自相语，洞居颇不恶。人力免结构，天巧谢雕凿。清泉傍厨落，翠雾还成幕。我辈日嬉偃，主人自愉乐。虽无棨戟荣，且远尘嚣聒。但恐霜雪凝，云深衣絮薄。
始得东洞遂改为阳明小洞天（三首）
作者：王守仁
朝代：明

古洞瑀荒僻，虚设疑相待。披莱历风磴，移居喜幽垲。营炊就岩窦，放榻依石垒。穹窒旋薰塞，阿坎仍扫洒。卷帙漫堆列，樽壶动光彩。夷居信何陋，恬淡意方在。岂不桑梓怀，素位聊无悔。¤
始得东洞遂改为阳明小洞天（三首）
作者：王守仁
朝代：明

童仆自相语，洞居颇不恶。
人力免结构，天巧谢雕凿。
清泉傍厨下，翠雾还成幕。
我辈日嬉偃，主人自愉乐。
虽无棨戟荣，且远尘嚣。
但恐霜雪凝，云深衣絮薄。¤
姑苏吴氏海天楼次邝尹韵
作者：王守仁
朝代：明

晴雪吹寒春事浓，江楼三月尚残冬。青山暗逐回廊转，碧海真成捷径通。风暖檐牙双燕剧，云深帘幕万花重。倚兰天北疑回首，想像丹梯下六龙。
守文弟归省携其手歌以别之
作者：王守仁
朝代：明

尔来我心喜，尔去我心悲。不为倚门念，吾宁舍尔归？长途正炎暑，尔行慎兴居。凉茗勿频啜，节食但无饥。勿出船旁立，忽登岸上嬉。收心每澄坐，适意时观书。申洪皆冥顽，不足长嗔笞。见人勿多说，慎默真如愚。接人莫轻率，忠信持谦卑。从来为己学，慎独乃其基。纷纷多嗜欲，尔病还尔知。到家良足乐，怡颜报重闱。昨秋童蒙去，今夏成人归。长者爱尔敬，少者悦尔慈。亲朋称啧啧，羡尔能若兹。信哉学问功，所贵在得师。吾匪崇外饰，欲尔沽名为。望尔日造造，圣贤以为期。九兄及印弟，诵此共勉之。
宝林寺
作者：王守仁
朝代：明
体裁：诗

怪山何日海边来，一塔高悬拂斗台。
面面晴峰云外出，迢迢白水镜中开。
招提半废空狮象，亭馆全颓蔚草莱。
落日晚风无限恨，荒台石上几徘徊。
家僮作纸灯
作者：王守仁
朝代：明

寥落荒村灯事赊，蛮奴试巧剪春纱。花枝绰约含轻雾，月色玲珑映绮霞。取办不徒酬令节，赏心兼是惜年华。如何京国王侯第，一盏中人产十家。
宿净寺四首
作者：王守仁
朝代：明

老屋深松覆古藤，羁栖犹记昔年曾。棋声竹里消閒昼，药裹窗前对病僧。烟艇避人长晓出，高峰望远亦时登。而今更是多牵系，欲似当时又不能。常苦人间不尽愁，每拚须是入山休。若为此夜山中宿，犹自中宵煎百忧。百战西江方底定，六飞南甸尚淹留。何人真有回天力，诸老能无取日谋？
宿净寺四首·其一
作者：王守仁
朝代：明

老屋深松覆古藤，羁栖犹记昔年曾。棋声竹里消閒昼，药裹窗前对病僧。烟艇避人长晓出，高峰望远亦时登。而今更是多牵系，欲似当时又不能。
宿净寺四首·其三
作者：王守仁
朝代：明

百战归来一病身，可看时事更愁人。道人莫问行藏计，已买桃花洞里春。
宿净寺四首·其二
作者：王守仁
朝代：明

常苦人间不尽愁，每拚须是入山休。若为此夜山中宿，犹自中宵煎百忧。百战西江方底定，六飞南甸尚淹留。何人真有回天力，诸老能无取日谋？
宿净寺四首·其四
作者：王守仁
朝代：明

山僧对我笑，长见说归山。如何十年别，依旧不曾閒？
宿净寺四首·其四
作者：王守仁
朝代：明

山僧对我笑，长见说归山。如何十年别，依旧不曾閒？百战归来一病身，可看时事更愁人。道人莫问行藏计，已买桃花洞里春。
宿净寺（二首）
作者：王守仁
朝代：明

十月至杭，王师遣人追宁濠，复还江西。是日遂谢病，退居西湖。老屋深松覆古藤，羁栖犹记昔年曾。棋声竹里消闲昼，药裹窗前对病僧。烟艇避人长晓出，高峰望远亦时登。而今更是多牵系，欲似当时又不能。¤
宿萍乡武云观
作者：王守仁
朝代：明

晓行山径树高低，雨后春泥没马蹄。翠色拖云开叠嶂，寒声隔竹隐晴溪。已闻南去艰舟楫，漫忆东归阻杖藜。夜宿仙家见明月，清光还似鉴湖西。
宿萍乡武云观
作者：王守仁
朝代：明

晓行山径树高低，雨后春泥没马蹄。翠色绝云开远嶂，寒声隔竹隐晴溪。已闻南去艰舟楫，漫忆东归沮杖藜。夜宿仙家见明月，清光还似鉴湖西。
寄冯雪湖二首
作者：王守仁
朝代：明

竿竹谁隐扶桑东，白眉之叟今庞公。隔湖闻鸡谢墅接，渡海有鹤蓬山通。卤田经岁苦秋雨，浪痕半壁惊湖风。歌声屋底似金石，点也此意当能同。海岸西头湖水东，他年蓑笠拟从公。钓沙碧海群鸥借，樵径青云一鸟通。席有春阳堪坐雪，门垂五柳好吟风。于今犹是天涯梦，怅望青霄月色同。
寄冯雪湖二首·其一
作者：王守仁
朝代：明

竿竹谁隐扶桑东，白眉之叟今庞公。隔湖闻鸡谢墅接，渡海有鹤蓬山通。卤田经岁苦秋雨，浪痕半壁惊湖风。歌声屋底似金石，点也此意当能同。
寄冯雪湖二首·其二
作者：王守仁
朝代：明

海岸西头湖水东，他年蓑笠拟从公。钓沙碧海群鸥借，樵径青云一鸟通。席有春阳堪坐雪，门垂五柳好吟风。于今犹是天涯梦，怅望青霄月色同。
寄友用韵
作者：王守仁
朝代：明

怀人坐沈夜，帷灯暧幽光。耿耿积烦绪，忽忽如有忘。玄景逝不处，朱炎化微凉。相彼谷中葛，重阴殒衰黄。感此游客子，经年未还乡。伊人不在目，丝竹徒满堂。天深雁书杳，梦短关塞长。情好矢无数，愿言觊终偿。惠我金石编，徽音激宫商。驰辉不可即，式尔增予伤。馨香袭肝膂，聊用心中藏。
寄张东所次前韵
作者：王守仁
朝代：明

远趋君命忽中违，此意年来识者稀。黄绮曾为炎祚出，子陵终向富春归。江船一话千年阔，尘梦今惊四十非。何日孤帆过天目，海门春浪扫渔矶。
寄徐掌教
作者：王守仁
朝代：明

徐稚今安在，空梁榻久悬。北门倾盖日，东鲁校文年。岁月成超忽，风云易变迁。新诗劳寄我，不愧《鸟鸣》篇。
寄江西诸士夫
作者：王守仁
朝代：明

甲马驱驰已四年，秋风归路更茫然。惭无国手医民病，空有官衔縻俸钱。湖海风尘虽暂息，江湘水旱尚相沿。题诗忽忆并州句，回首江西亦故园。
寄浮峰诗社
作者：王守仁
朝代：明

晚凉庭院坐新秋，微月初生亦满楼。千里故人谁命驾？百年多病有孤舟。风霜草木惊时态，砧杵关河动远愁。饮水曲肱吾自乐，茆堂今在越溪头。
寄潘南山
作者：王守仁
朝代：明

秋风吹散锦溪云，一笑南山雨后新。诗妙尽从言外得，《易》微谁见画前真？登山脚健何妨老，留客情深不计贫。朱吕月林传故事，他年还许上西邻。
寄石潭二绝
作者：王守仁
朝代：明

见说新居止隔山，肩舆晓出暮堪还。知公久已藩篱撤，何事深林尚闭关？乘兴相寻涉万山，扁舟亦复及门还。莫将身病为心病，可是无关却有关。
寄石潭二绝·其一
作者：王守仁
朝代：明

见说新居止隔山，肩舆晓出暮堪还。知公久已藩篱撤，何事深林尚闭关？
寄石潭二绝·其二
作者：王守仁
朝代：明

乘兴相寻涉万山，扁舟亦复及门还。莫将身病为心病，可是无关却有关。
寄舅
作者：王守仁
朝代：明

老舅近何如，心性老不改。世故恼情怀，光阴不相待。借问同辈中，乡邻几人在？从今且为乐，旧事无劳悔。
寄西湖友
作者：王守仁
朝代：明

予有西湖梦，西湖亦梦予。三年成阔别，近事竟何如？况有诸贤在，他时终卜庐。但恐吾归日，君还轩冕拘。
寄隐岩
作者：王守仁
朝代：明

每逢山水地，便有卜居心。终岁风尘里，何年沧海浔？洞寒泉滴细，花暝石房深。青壁须留姓，他时好共寻。
寄题玉芝庵
作者：王守仁
朝代：明

尘途骏马劳千里，月树鹪鹩足一枝。身既了时心亦了，不须多羡碧霞池。
寓海盐资圣禅房
作者：王守仁
朝代：明
体裁：七言律诗

落日平堤海气黄，短亭衰柳舣孤航。鱼帆入市乘潮晚，鼓角收城返棹忙。人世道缘逢郡博，客途归梦借僧房。一年几度频留此，他日重来似故乡。
寻春
作者：王守仁
朝代：明

十里湖光放小舟，谩寻春事及西畴。江鸥意到忽飞去，野老情深只自留。日暮草香含雨气，九峰晴色散溪流。吾侪是处皆行乐，何必兰亭说旧游？
将游九华移舟宿寺山二首
作者：王守仁
朝代：明

逢山未惬意，落日更移船。峡寺缘溪径，云林带石泉。钟声先度岭，月色已浮川。今夜岩房宿，寒灯不待悬。维舟谷口傍烟霏，共说前冈石径微。竹杖穿云寻寺去，藤筐采药带花归。诸生晚佩联芳杜，野老春霞缀衲衣。风咏不须沂水上，碧山明月更清辉。
将游九华移舟宿寺山二首·其一
作者：王守仁
朝代：明

逢山未惬意，落日更移船。峡寺缘溪径，云林带石泉。钟声先度岭，月色已浮川。今夜岩房宿，寒灯不待悬。
将游九华移舟宿寺山二首·其二
作者：王守仁
朝代：明

维舟谷口傍烟霏，共说前冈石径微。竹杖穿云寻寺去，藤筐采药带花归。诸生晚佩联芳杜，野老春霞缀衲衣。风咏不须沂水上，碧山明月更清辉。
尊经阁记
作者：王守仁
朝代：明

经，常道也。其在于天，谓之命；其赋于人，谓之性。其主于身，谓之心。心也，性也，命也，一也。通人物，达四海，塞天地，亘古今，无有乎弗具，无有乎弗同，无有乎或变者也，是常道也。其应乎感也，则为恻隐，为羞恶，为辞让，为是非；其见于事也，则为父子之亲，为君臣之义，为夫妇之别，为长幼之序，为朋友之信。是恻隐也，羞恶也，辞让也，是非也；是亲也，义也，序也，别也，信也，一也。皆所谓心也，性也，命也。通人物，达四海，塞天地，亘古今，无有乎弗具，无有乎弗同，无有乎或变者也，是常道也。
以言其阴阳消息之行焉，则谓之《易》；以言其纪纲政事之施焉，则谓之《书》；以言其歌咏性情之发焉，则谓之《诗》；以言其条理节文之着焉，则谓之《礼》；以言其欣喜和平之生焉，则谓之《乐》；以言其诚伪邪正之辨焉，则谓之《春秋》。是阴阳消息之行也，以至于诚伪邪正之辨也，一也，皆所谓心也，性也，命也。通人物，达四海，塞天地，亘古今，无有乎弗具，无有乎弗同，无有乎或变者也。夫是之谓六经。六经者非他，吾心之常道也。
是故《易》也者，志吾心之阴阳消息者也；《书》也者，志吾心之纪纲政事者也；《诗》也者，志吾心之歌咏性情者也；《礼》也者，志吾心之条理节文者也；《乐》也者，志吾心之欣喜和平者也；《春秋》也者，志吾心之诚伪邪正者也。君子之于六经也，求之吾心之阴阳消息而时行焉，所以尊《易》也；求之吾心之纪纲政事而时施焉，所以尊《书》也；求之吾心之歌咏性情而时发焉，所以尊《诗》也；求之吾心之条理节文而时着焉，所以尊《礼》也；求之吾心之欣喜和平而时生焉，所以尊「乐」也；求之吾心之诚伪邪正而时辨焉，所以尊《春秋》也。
盖昔者圣人之扶人极，忧后世，而述六经也，由之富家者支父祖，虑其产业库藏之积，其子孙者，或至于遗忘散失，卒困穷而无以自全也，而记籍其家之所有以贻之，使之世守其产业库藏之积而享用焉，以免于困穷之患。故六经者，吾心之记籍也，而六经之实，则具于吾心。犹之产业库藏之实积，种种色色，具存于其家，其记籍者，特名状数目而已。而世之学者，不知求六经之实于吾心，而徒考索于影响之间，牵制于文义之末，硁硁然以为是六经矣。是犹富家之子孙，不务守视享用其产业库藏之实积，日遗忘散失，至为窭人丐夫，而犹嚣嚣然指其记籍曰：「斯吾产业库藏之积也！」何以异于是？
呜呼！六经之学，其不明于世，非一朝一夕之故矣。尚功利，崇邪说，是谓乱经；习训诂，传记诵，没溺于浅闻小见，以涂天下之耳目，是谓侮经；侈淫辞，竞诡辩，饰奸心盗行，逐世垄断，而犹自以为通经，是谓贼经。若是者，是并其所谓记籍者，而割裂弃毁之矣，宁复之所以为尊经也乎？
越城旧有稽山书院，在卧龙西冈，荒废久矣。郡守渭南南君大吉，既敷政于民，则慨然悼末学之支离，将进之以圣贤之道，于是使山阴另吴君瀛拓书院而一新之，又为尊经阁于其后，曰：「经正则庶民兴；庶民兴，斯无邪慝矣。」阁成，请予一言，以谂多士，予既不获辞，则为记之若是。呜呼！世之学者，得吾说而求诸其心焉，其亦庶乎知所以为尊经也矣。
屋罅月
作者：王守仁
朝代：明
体裁：古风

幽室不知年，夜长昼苦短。但见屋罅月，清光自亏满。佳人宴清夜，繁丝激哀管。朱阁出浮云，高歌正凄婉。宁知幽室妇，中夜独愁叹。良人事游侠，经岁去不返。来归在何时，年华忽将晚。萧条念宗祀，泪下长如霰。
屋罅月
作者：王守仁
朝代：明

幽室不知年，夜长昼苦短。但见屋罅月，清光自亏满。佳人宴清夜，繁丝激哀管。朱阁出浮云，高歌正凄婉。宁知幽室妇，中夜独愁叹。良人事游侠，经岁去不返。来归在何时？年华忽将晚。萧条念宗祀，泪下长如霰。
山中懒睡四首
作者：王守仁
朝代：明

竹里藤床识懒人，脱巾山麓任吾真。病夫已久逃方外，不受人间礼数嗔。扫石焚香任意眠，醒来时有客谈玄。松风不用蒲葵扇，坐对青崖百丈泉。古洞幽深绝世人，石床风细不生尘。日长一觉羲皇睡，又见峰头上月轮。人间白日醒犹睡，老子山中睡却醒。醒睡两非还两是，溪云漠漠水泠泠。
山中懒睡四首·其一
作者：王守仁
朝代：明

竹里藤床识懒人，脱巾山麓任吾真。病夫已久逃方外，不受人间礼数嗔。
山中懒睡四首·其三
作者：王守仁
朝代：明

古洞幽深绝世人，石床风细不生尘。日长一觉羲皇睡，又见峰头上月轮。
山中懒睡四首·其二
作者：王守仁
朝代：明

扫石焚香任意眠，醒来时有客谈玄。松风不用蒲葵扇，坐对青崖百丈泉。
山中懒睡四首·其四
作者：王守仁
朝代：明

人间白日醒犹睡，老子山中睡却醒。醒睡两非还两是，溪云漠漠水泠泠。
山中漫兴
作者：王守仁
朝代：明

清晨急雨度林扉，馀滴烟梢尚湿衣。雨水霞明桃乱吐，沿溪风暖药初肥。物情到底能容懒，世事从前顿觉非。自拟春光还自领，好谁歌咏月中归。
山中示诸生五首·其一
作者：王守仁
朝代：明

路绝春山久废寻，野人扶病强登临。同游仙侣须乘兴，共探花源莫厌深。鸣鸟游丝俱自得，閒云流水亦何心？从前却恨牵文句，展转支离叹陆沉。
山中示诸生五首·其三
作者：王守仁
朝代：明

桃源在何许，西峰最深处。不用问渔人，沿溪踏花去。
山中示诸生五首·其二
作者：王守仁
朝代：明

滁流亦沂水，童冠得几人？莫负咏归兴，溪山正暮春。
山中示诸生五首·其二
作者：王守仁
朝代：明

滁流亦沂水，童冠得几人？莫负咏归兴，溪山正暮春。桃源在何许，西峰最深处。不用问渔人，沿溪踏花去。池上偶然到，红花间白花。小亭閒可坐，不必问谁家。溪边坐流水，水流心共閒。不知山月上，松影落衣斑。
山中示诸生五首·其五
作者：王守仁
朝代：明

溪边坐流水，水流心共閒。不知山月上，松影落衣斑。
山中示诸生五首·其四
作者：王守仁
朝代：明

池上偶然到，红花间白花。小亭閒可坐，不必问谁家。
山中立秋日偶书
作者：王守仁
朝代：明

风吹蝉声乱，林卧惊新秋。山池静澄碧，暑气亦已收。青峰出白云，突兀成琼楼。袒裼坐溪石，对之心悠悠。倏忽无定态，变化不可求。浩然发长啸，忽起双白鸥。
山僧
作者：王守仁
朝代：明

岩下萧然老病僧，曾求佛法礼南能。论诗自许窥三昧，入圣无梯出小乘。高阁松风飘夜磬，石床花雨落寒灯。更深月出山窗曙，漱齿焚香诵《法楞》。
山石
作者：王守仁
朝代：明

山石犹有理，山木犹有枝。人生非木石，别久宁无思。愁来步前庭，仰视行云驰。行云随长风，飘飘去何之。行云有时定，游子无还期。高梁始归燕，鹈晙已先悲。有生岂不苦，逝者长如斯。已矣复何事，商山行采芝。
山石
作者：王守仁
朝代：明
体裁：古风

山石犹有理，山木犹有枝。人生非木石，别久宁无思。愁来步前庭，仰视行云驰。行云随长风，飘飘去何之？行云有时定，游子无还期。高梁始归燕，鶗鴂已先悲。有生岂不苦，逝者长若斯。已矣复何事，商山行采芝。
山石
作者：王守仁
朝代：明

山石犹有理，山木犹有枝。人生非木石，别久宁无思。愁来步前庭，仰视行云驰。行云随长风，飘飘去何之？行云有时定，游子无还期。高梁始归燕，鶗鴂已先悲。有生岂不苦，逝者长若斯。已矣复何事？商山行采芝。
山途二首
作者：王守仁
朝代：明

上山见日下山阴，阴欲开时日欲沈。晚景无多伤远道，朝阳莫更沮云岑。人归暝市分渔火，客舍空林依暮禽。世事验来还自领，古人先已得吾心。南北驱驰任板舆，谪乡何地是安居？家家细雨残灯后，处处荒原野烧馀。江树欲迷游子望，朔云长断故人书。茂陵多病终萧散，何事相如赋《子虚》？
山途二首·其一
作者：王守仁
朝代：明

上山见日下山阴，阴欲开时日欲沈。晚景无多伤远道，朝阳莫更沮云岑。人归暝市分渔火，客舍空林依暮禽。世事验来还自领，古人先已得吾心。
山途二首·其二
作者：王守仁
朝代：明

南北驱驰任板舆，谪乡何地是安居？家家细雨残灯后，处处荒原野烧馀。江树欲迷游子望，朔云长断故人书。茂陵多病终萧散，何事相如赋《子虚》？
岁暮
作者：王守仁
朝代：明

兀坐经旬成木石，忽惊岁暮还思乡。高檐白日不到地，深夜黠鼠时登床。峰头霁雪开草阁，瀑下古松閒石房。溪鹤洞猿尔无恙，春江归棹吾相将。
岩下桃花盛开携酒独酌
作者：王守仁
朝代：明

小小山园几树桃，安排春色候停桡。开樽旋扫花阴雪，展席平临松顶涛。地远不须防俗驾，溪晴还好著渔舠。云间石路稀人迹，深处容无避世豪。
岩头閒坐漫成
作者：王守仁
朝代：明

尽日岩头坐落花，不知何处是吾家。静听谷鸟迁乔木，閒看林蜂散午衙。翠壁泉声穿乱石，碧潭云影透晴沙。痴儿公事真难了，须信吾生自有涯。
平八寨
作者：王守仁
朝代：明

见说韩公破此蛮，貔貅十万骑连山。而今止用三千卒，遂尔收功一月间。岂是人谋能妙算？偶逢天助及师还。穷搜极讨非长计，须有恩威化梗顽。
平溪馆次王文济韵
作者：王守仁
朝代：明

山城寥落闭黄昏，灯火人家隔水村。清世独便吾职易，穷途还赖此心存。蛮烟瘴雾承相往，翠壁丹崖好共论。畎亩投閒终有日，小臣何以答君恩？
广信元夕蒋太守舟中夜话
作者：王守仁
朝代：明

楼台灯火水西东，箫鼓星桥渡碧空。何处忽谈尘世外，百年惟此月明中。客途孤寂浑常事，远地相求见古风。别后新诗如不惜，衡南今亦有飞鸿。
庐山东林寺次韵
作者：王守仁
朝代：明

东林日暮更登山，峰顶高僧有兰若。云萝磴道石参差，水声深涧树高下。远公学佛却援儒，渊明嗜酒不入社。我亦爱山仍恋官，同是乾坤避人者。我歌白云听者寡，山自点头泉自泻。月明壑底忽惊雷，夜半天风吹屋瓦。
弘治壬戌尝游九华值时阴雾竟无所睹至是正德庚辰复往游之风日清朗尽得其胜喜而作歌
作者：王守仁
朝代：明

昔年十日九华住，云雾终旬竟不开。有如昏夜入宝藏，两目无睹成空回。每逢好事谈奇胜，即思策蹇还一来。频年驱逐事兵革，出入贼垒冲风埃。恐恐昼夜不遑息，岂复山水能徘徊？鄱湖一战偶天幸，远随归凯停江隈。是时军务颇多暇，况复我马方虺隤。旧游诸生亦群集，遂将童冠登崔嵬。先晨霏霭尚暝晦，却疑山意犹嫌猜。肩舆一入青阳境，忽然白日开西岭。长风拥慧扫浮阴，九十九峰如梦醒。群峦踊跃争献奇，儿孙俯伏摩具顶。今来始识九华面，恨无诗笔为传影。层楼叠阁写未工，千朵芙蓉抽玉井。怪哉造化亦安排，天下奇山此兼并。揽衣登高望八荒，双阙下见日月光。长江如带绕山麓，五湖七泽皆陂塘。蓬瀛海上浮拳石，举足可到虹可梁。仙人为我启阊阖，鸾辍鹤驾纷翱翔。从兹脱屣谢尘世，飘然拂袖凌苍苍。
归兴
作者：王守仁
朝代：明

一丝无补圣明朝，两鬓徒看长二毛。自识淮阴非国士，由来康节是人豪。时方多难容安枕？事已无能欲善刀。越水东头寻旧隐，白云茅屋数峰高。
归兴二首
作者：王守仁
朝代：明

百战归来白发新，青山从此作閒人。峰攒尚忆冲蛮阵，云起犹疑见虏尘。岛屿微茫沧海暮，桃花烂漫武陵春。而今始信还丹诀，却笑当年识未真。归去休来归去休，千貂不换一羊裘。青山待我长为主，白发从他自满头。种果移花新事业，茂林修竹旧风流。多情最爱沧州伴，日日相呼理钓舟。
归兴二首·其一
作者：王守仁
朝代：明

百战归来白发新，青山从此作閒人。峰攒尚忆冲蛮阵，云起犹疑见虏尘。岛屿微茫沧海暮，桃花烂漫武陵春。而今始信还丹诀，却笑当年识未真。
归兴二首·其二
作者：王守仁
朝代：明

归去休来归去休，千貂不换一羊裘。青山待我长为主，白发从他自满头。种果移花新事业，茂林修竹旧风流。多情最爱沧州伴，日日相呼理钓舟。
归怀
作者：王守仁
朝代：明

行年忽五十，顿觉毛发改。四十九年非，童心独犹在。世故渐改涉，遇坎稍无馁。每当快意事，退然思辱殆。倾否作圣功，物睹岂不快？奈何桑梓怀，衰白倚门待。
归途有僧自望华亭来迎且请诗
作者：王守仁
朝代：明

方自华峰下，何劳更望华。山僧援故事，要我到渠家。自谓游已至，那知望转佳。正如酣醉后，醒酒却须茶。
往岁破桶冈宗舜祖世麟老宣慰实来督兵今兹思田之役乃随父致仕宣慰明辅来从事目击其父子孙三世皆以忠孝相承相尚也诗以嘉之
作者：王守仁
朝代：明

宣慰彭明辅，忠勤晚益敦。归师当五月，冒暑净蛮氛。九霄虽已老，报国意犹勤。五月冲炎暑，回军立战勋。爱尔彭宗舜，少年多战功。从亲心已孝，报国意尤忠。
徐都宪同游南庵次韵
作者：王守仁
朝代：明

岩寺藏春长不夏，江花映日艳于桃。山阴入户川光暮，林影浮空暑气高。树老岂能知岁月，溪清真可鉴秋毫。但逢佳景须行乐，莫遣风霜著鬓毛。
德山寺次壁间韵
作者：王守仁
朝代：明

乘兴看山薄暮来，山僧迎客寺门开。雨昏碧草春申墓，云卷青峰善卷台。性爱烟霞终是僻，诗留名姓不须猜。岩根老衲成灰色，枯坐何年解结胎？
德洪汝中方卜书院盛称天真之奇并寄及之
作者：王守仁
朝代：明

不踏天真路，依稀二十年。石门深竹径，苍峡泻云泉。泮壁环胥海，龟畴见宋田。文明原有象，卜筑岂无缘？
忆别
作者：王守仁
朝代：明

忆别江干风雪阴，艰难岁月两侵寻。重看骨肉情何限，况复斯文约旧深。贤圣可期先立志，尘凡未脱谩言心。移家便住烟霞壑，绿水青山长对吟。
忆昔答乔白岩因寄储柴墟三首
作者：王守仁
朝代：明

忆昔与君约，玩《易》探玄微。君行赴西岳，经年始来归。方将事穷索，忽复当远辞。相去万里馀，后会安可期？问我长生诀，惑也吾谁欺。盈亏消息间，至哉天地机。圣狂天渊隔，失得分毫釐。毫釐何所辩？惟在公与私。公私何所辩？天动与人为。遗体岂不贵，践形乃无亏。愿君崇德性，问学刊支离。无为气所役，毋为物所疑。恬淡自无欲，精专绝交驰。博弈亦何事，好之甘若饴？吟咏有性情，丧志非所宜。非君爱忠告，斯语容见嗤。试问柴墟子，吾言亦何如？柴墟吾所爱，春阳溢鬓眉。白岩吾所爱，慎默长如愚。二君廊庙器，予亦山泉姿。度量较齿德，长者皆吾师。置我五人末，庶亦忘崇卑。迢迢万里别，心事两不疑。北风送南雁，慰我长相思。
忆昔答乔白岩因寄储柴墟三首·其一
作者：王守仁
朝代：明

忆昔与君约，玩《易》探玄微。君行赴西岳，经年始来归。方将事穷索，忽复当远辞。相去万里馀，后会安可期？问我长生诀，惑也吾谁欺。盈亏消息间，至哉天地机。圣狂天渊隔，失得分毫釐。
忆昔答乔白岩因寄储柴墟三首·其三
作者：王守仁
朝代：明

柴墟吾所爱，春阳溢鬓眉。白岩吾所爱，慎默长如愚。二君廊庙器，予亦山泉姿。度量较齿德，长者皆吾师。置我五人末，庶亦忘崇卑。迢迢万里别，心事两不疑。北风送南雁，慰我长相思。
忆昔答乔白岩因寄储柴墟三首·其二
作者：王守仁
朝代：明
体裁：古风

毫釐何所辩，惟在公与私。公私何所辩，天动与人为。遗体岂不贵，践形乃无亏。愿君崇德性，问学刊支离。无为气所役，毋为物所疑。恬淡自无欲，精专绝交驰。博弈亦何事，好之甘若饴？吟咏有性情，丧志非所宜。非君爱忠告，斯语容见嗤。试问柴墟子，吾言亦何如？
忆昔答乔白岩因寄储柴墟三首·其二
作者：王守仁
朝代：明

毫釐何所辩？惟在公与私。公私何所辩？天动与人为。遗体岂不贵，践形乃无亏。愿君崇德性，问学刊支离。无为气所役，毋为物所疑。恬淡自无欲，精专绝交驰。博弈亦何事，好之甘若饴？吟咏有性情，丧志非所宜。非君爱忠告，斯语容见嗤。试问柴墟子，吾言亦何如？
忆诸弟
作者：王守仁
朝代：明

久别龙山云，时梦龙山雨。觉来枕簟凉，诸弟在何许。终年走风尘，何似山中住。百岁如转蓬，拂衣从此去。
忆诸弟
作者：王守仁
朝代：明

久别龙山云，时梦龙山雨。觉来枕簟凉，诸弟在何许？终年走风尘，何似山中住。百岁如转蓬，拂衣从此去。
忆鉴湖友
作者：王守仁
朝代：明

长见人来说，扁舟每独游。春风梅市晚，月色鉴湖秋。空有烟霞好，犹为尘世留。自今当勇往，先与报江鸥。
忆龙泉山（京师作）
作者：王守仁
朝代：明
体裁：古风

我爱龙泉寺，寺僧颇疏野。尽日坐井栏，有时卧松下。一夕别山云，三年走车马。愧杀岩下泉，朝夕自清泻。
忘言岩次谦之韵
作者：王守仁
朝代：明

意到已忘言，兴剧复忘饭。坐我此岩中，是谁凿混沌？尼父欲无言，达者窥其本。此道何古今，斯人去则远。空岩不见人，真成面墙立。岩深雨不到，云归花亦湿。
怀友
作者：王守仁
朝代：明

湖草青青上客舟，辛夷花老麦初秋。一春多少怀人梦，半在乡山雨外楼。
怀归二首
作者：王守仁
朝代：明

深惭经济学封侯，都付浮云自去留。往事每因心有得，身閒方喜世无求。狼烟幸息昆阳患，蠡测空怀杞国忧。一笑海天空阔处，从知吾道在沧洲。身经多难早知非，此事年来识者稀。老大有情成旧德，细谋无计解重围。意常不足真夷道，情到方浓是险机。怅望衡茅无事日，漫吹松火织秋衣。
怀归二首·其一
作者：王守仁
朝代：明

深惭经济学封侯，都付浮云自去留。往事每因心有得，身閒方喜世无求。狼烟幸息昆阳患，蠡测空怀杞国忧。一笑海天空阔处，从知吾道在沧洲。
怀归二首·其二
作者：王守仁
朝代：明

身经多难早知非，此事年来识者稀。老大有情成旧德，细谋无计解重围。意常不足真夷道，情到方浓是险机。怅望衡茅无事日，漫吹松火织秋衣。
戴胜
作者：王守仁
朝代：明

青林煖雨饱桑虫，胜羽离披湿翠红。亦有春思禁不得，蕣花枝上诉东风。
挽潘南山
作者：王守仁
朝代：明

圣学宫墙亦久荒，如公精力可升堂。若为千古经纶手，只作终年著述忙。末俗浇漓风益下，平生辛苦意难忘。西风一夜山阳笛，吹尽南冈落木霜。
故山
作者：王守仁
朝代：明

鉴水终年碧，云山尽日閒。故山不可到，幽梦每相关。雾豹言长隐，云龙欲共攀。缘知丹壑意，未胜紫宸班。
文殊台夜观佛灯
作者：王守仁
朝代：明

老夫高卧文殊台，拄杖夜撞青天开。散落星辰满平野，山僧尽道佛灯来。
方思道送西峰
作者：王守仁
朝代：明

西峰隐真境，微境临通衢。行役空屡屡，过眼被尘迷。青林外延望，中閟何由窥？方子岩廊器，兼已云霞姿。每逢泉石处，必刻棠陵诗。兹山秀常玉，之子囊中锥。群峰灏秋气，乔木含凉吹。此行非佳饯，谁为发幽奇？奈何眷清赏，局促牵至期。悠悠伤绝学，之子亦如斯。为君指周道，直往勿复疑。
无寐二首
作者：王守仁
朝代：明

烟灯暧无寐，忧思坐长往。寒风振乔林，叶落闻窗响。起窥庭月光，山空游罔象。怀人阻积雪，崖冰几千丈。穷崖多杂树，上与青冥连。穿云下飞瀑，谁能识其源？但闻清猿啸，时见皓鹤翻。中有避世士，冥寂栖其巅。翳予亦同调，路绝难攀缘。
无寐二首·其一
作者：王守仁
朝代：明

烟灯暧无寐，忧思坐长往。寒风振乔林，叶落闻窗响。起窥庭月光，山空游罔象。怀人阻积雪，崖冰几千丈。
无寐二首·其二
作者：王守仁
朝代：明

穷崖多杂树，上与青冥连。穿云下飞瀑，谁能识其源？但闻清猿啸，时见皓鹤翻。中有避世士，冥寂栖其巅。翳予亦同调，路绝难攀缘。
无相寺三首
作者：王守仁
朝代：明

老僧岩下屋，绕屋皆松竹。朝闻春鸟啼，夜伴岩虎宿。坐望九华碧，浮云生晓寒。山灵应秘惜，不许俗人看。静夜闻林雨，山灵似欲留。只愁梯石滑，不得到峰头。
无相寺三首·其一
作者：王守仁
朝代：明

老僧岩下屋，绕屋皆松竹。朝闻春鸟啼，夜伴岩虎宿。
无相寺三首·其三
作者：王守仁
朝代：明

静夜闻林雨，山灵似欲留。只愁梯石滑，不得到峰头。
无相寺三首·其二
作者：王守仁
朝代：明

坐望九华碧，浮云生晓寒。山灵应秘惜，不许俗人看。
无相寺金沙泉次韵
作者：王守仁
朝代：明

黄金不布地，倾沙泻流泉。潭净长开镜，池分或铸莲。兴云为大雨，济世作丰年。纵有贪夫过，清风自洒然。
无题
作者：王守仁
朝代：明

岩头有石人，为我下嶙峋。脚踏破履五十两，身披旧衲四十斤。任重致远香象力，餐霜坐雪金刚身。夜寒双虎与温足，雨后秃龙来伴宿。手握顽砖镜未光，舌底流泉梅未熟。夜来拾得遇寒山，翠竹黄花好共看。同来问我安心法，还解将心与汝安。
春日游齐山寺用杜牧之韵
作者：王守仁
朝代：明

倦鸟投枝已乱飞，林间暝色渐霏微。春山日暮成孤坐，游子天涯正忆归。古洞湿云含宿雨，碧溪明月弄清晖。桃花不管人间事，只笑山人未拂衣。
春日游齐山寺用杜牧之韵二首
作者：王守仁
朝代：明

即看花发又花飞，空向花前叹式微。自笑半生行脚过，何人未老乞身归？江头鼓角翻春浪，云外旌旗闪落晖。羡杀山中麋鹿伴，千金难买芰荷衣。倦鸟投枝已乱飞，林间暝色渐霏微。春山日暮成孤坐，游子天涯正忆归。古洞湿云含宿雨，碧溪明月弄清辉。桃花不管人间事，只笑山人未拂衣。
春日游齐山寺用杜牧之韵二首·其一
作者：王守仁
朝代：明

即看花发又花飞，空向花前叹式微。自笑半生行脚过，何人未老乞身归？江头鼓角翻春浪，云外旌旗闪落晖。羡杀山中麋鹿伴，千金难买芰荷衣。
春日游齐山寺用杜牧之韵二首·其二
作者：王守仁
朝代：明

倦鸟投枝已乱飞，林间暝色渐霏微。春山日暮成孤坐，游子天涯正忆归。古洞湿云含宿雨，碧溪明月弄清辉。桃花不管人间事，只笑山人未拂衣。
春日花间偶集示门生
作者：王守仁
朝代：明

閒来聊与二三子，单夹初成行暮春。改课讲题非我事，研几悟道是何人？阶前细草雨还碧，檐下小桃晴更新。坐起咏歌俱实学，毫釐须遣认教真。
春晴
作者：王守仁
朝代：明

林下春晴风渐和，高岩残雪已无多。游丝冉冉花枝静，青璧迢迢白鸟过。忽向山中怀旧侣，几从洞口梦烟萝。客衣尘土终须换，好与湖边长芰荷。
春晴
作者：王守仁
朝代：明

林下春晴风渐和，高崖残雪已无多。游丝冉冉花枝静，青壁迢迢白鸟过。忽向山中怀旧侣，几从洞口梦烟萝。客衣尘土终须换，好与湖边长芰荷。
春行
作者：王守仁
朝代：明

冬尽西归满山雪，春初复来花满山。白鸥乱浴清溪上，黄鸟双飞绿树间。物色变迁随转眼，人生岂得长朱颜。好将吾道从吾党，归把渔竿东海湾。
晓霁用前韵书怀二首
作者：王守仁
朝代：明

双阙钟声起万鸦，禁城月色满朝车。竟谁诗咏东曹桧，正忆梅开西寺花。此日天涯伤逐客，何年江上却还家？曾无一字堪驱使，谩有虚名拟八叉。涧草岩花欲斗纤，溪风林雪故争严。连歧尽说还宜麦，煮海何曾见作盐。路断暂怜无过客，病馀兼喜曝晴檐。谪居亦自多清绝，门外群峰玉笋尖。
晓霁用前韵书怀二首·其一
作者：王守仁
朝代：明

双阙钟声起万鸦，禁城月色满朝车。竟谁诗咏东曹桧，正忆梅开西寺花。此日天涯伤逐客，何年江上却还家？曾无一字堪驱使，谩有虚名拟八叉。
晓霁用前韵书怀二首·其二
作者：王守仁
朝代：明

涧草岩花欲斗纤，溪风林雪故争严。连歧尽说还宜麦，煮海何曾见作盐。路断暂怜无过客，病馀兼喜曝晴檐。谪居亦自多清绝，门外群峰玉笋尖。
月下吟三首
作者：王守仁
朝代：明

露冷天清月更辉，可看游子倍沾衣。催人岁月心空在，满眼兵戈事渐非。方朔本无金马意，班超惟愿玉门归。白头应倚庭前树，怪我还期秋又违。江天月色自清秋，不管人间底许愁。谩拟翠华旋北极，正怜白发倚南楼。狼烽绝塞寒初入，鹤怨空山夜未休。莫重三公轻一日，虚名真觉是浮沤。依依窗月夜还来，渺渺乡愁坐未回。素位也知非自得，白头无奈是亲衰。当年竹下曾裘仲，何日花前更老莱？恳疏乞骸今几上，中宵翘首望三台。
月下吟三首·其一
作者：王守仁
朝代：明

露冷天清月更辉，可看游子倍沾衣。催人岁月心空在，满眼兵戈事渐非。方朔本无金马意，班超惟愿玉门归。白头应倚庭前树，怪我还期秋又违。
月下吟三首·其三
作者：王守仁
朝代：明

依依窗月夜还来，渺渺乡愁坐未回。素位也知非自得，白头无奈是亲衰。当年竹下曾裘仲，何日花前更老莱？恳疏乞骸今几上，中宵翘首望三台。
月下吟三首·其二
作者：王守仁
朝代：明

江天月色自清秋，不管人间底许愁。谩拟翠华旋北极，正怜白发倚南楼。狼烽绝塞寒初入，鹤怨空山夜未休。莫重三公轻一日，虚名真觉是浮沤。
月夜二首
作者：王守仁
朝代：明

万里中秋月正晴，四山云霭忽然生。须臾浊雾随风散，依旧青天此月明。肯信良知原不昧，从他外物岂能撄。老夫今夜狂歌发，化作钧天满太清。处处中秋此月明，不知何处亦群英？须怜绝学经千载，莫负男儿过一生。影响尚疑朱仲晦，支离羞作郑康成。铿然舍瑟春风里，点也虽狂得我情。
月夜二首·其一
作者：王守仁
朝代：明

万里中秋月正晴，四山云霭忽然生。须臾浊雾随风散，依旧青天此月明。肯信良知原不昧，从他外物岂能撄。老夫今夜狂歌发，化作钧天满太清。
月夜二首·其一
作者：王守仁
朝代：明

高台月色倍新晴，极浦浮沙远树平。客久欲迷乡国望，乱馀愁听鼓鼙声。湖南水潦频移粟，碛北风烟且罢征。濡手未辞援溺苦，白头方切倚闾情。
月夜二首·其二
作者：王守仁
朝代：明

举世困酣睡，而谁偶独醒？疾呼未能起，瞪目相怪惊。反谓醒者狂，群起环门争。洙泗辍金铎，濂洛传微声。谁鸣荼毒鼓，闻者皆昏冥。嗟尔欲奚为，奔走皆营营？何当闻此鼓，开尔天聪明。
月夜二首·其二
作者：王守仁
朝代：明

处处中秋此月明，不知何处亦群英？须怜绝学经千载，莫负男儿过一生。影响尚疑朱仲晦，支离羞作郑康成。铿然舍瑟春风里，点也虽狂得我情。
有僧坐岩中已三年诗以励吾党
作者：王守仁
朝代：明

莫怪岩僧木石居，吾侪真切几人如？经营日夜身心外，剽窃糠秕齿颊馀。俗学未堪欺老衲，昔贤取善及陶渔。年来奔走成何事？此日斯人亦起予。
有室七章
作者：王守仁
朝代：明

有室如虞，周之崇墉。窒如穴处，无秋天冬。耿彼屋漏，天光入之。瞻彼日月，何嗟及之。倏晦倏明，凄其以风。倏雨倏雪，当昼而蒙。夜何其矣，靡星靡粲。岂无白日，寤寐永叹。心之忧矣，匪家匪室。或其启矣，殒予匪恤。氤氲其埃，日之光矣。渊渊其鼓，明既昌矣。朝既式矣，日既夕矣。悠悠我思，曷其极矣。
有室七章
作者：王守仁
朝代：明
体裁：四言诗

有室如虞，周之崇墉。窒如穴处，无秋天冬。（一章）耿彼屋漏，天光入之。瞻彼日月，何嗟及之。（二章）倏晦倏明，凄其以风。倏雨倏雪，当昼而蒙。（三章）夜何其矣，靡星靡粲。岂无白日，寤寐永叹。（四章）心之忧矣，匪家匪室。或其启矣，殒予匪恤。（五章）氤氲其埃，日之光矣。渊渊其鼓，明既昌矣。（六章）朝既式矣，日既夕矣。悠悠我思，曷其极矣。（七章）
望庐山
作者：王守仁
朝代：明

尽说庐山若个奇，当时图画亦堪疑。九江风浪非前日，五老烟云岂定期？眼惯不妨层壁险，足蜷须著短筇随。香炉瀑布微如线，欲决天河泻上池。
木阁道中雪
作者：王守仁
朝代：明

瘦马支离缘绝壁，连峰窅窕入层云。山村树暝惊鸦阵，涧道雪深逢鹿群。冻合衡茅炊火断，望迷孤戍暮笳闻。正思讲习诸贤在，绛蜡清醅坐夜分。
杂诗三首
作者：王守仁
朝代：明

危栈断我前，猛虎尾我后。倒崖落我左，绝壑临我右。我足复荆榛，雨雪更纷骤。邈然思古人，无闷聊自有。无闷虽足珍，警惕忘尔守。君观真宰意，匪薄亦良厚。青山清我目，流水静我耳。琴瑟在我禦，经书满我几。措足践坦道，悦心有妙理。顽冥非所惩，贤达何靡靡。乾乾怀往训，敢忘惜分晷？悠哉天地内，不知老将至。羊肠亦坦道，太虚何阴晴？灯窗玩古《易》，欣然获我情。起舞还再拜，圣训垂明明。拜舞讵逾节，顿忘乐所形。敛衽复端坐，玄思窥沉溟。寒根固生意，息灰抱阳精。冲漠际无极，列宿罗青冥。夜深向晦息，始闻风雨声。
杂诗三首·其一
作者：王守仁
朝代：明

危栈断我前，猛虎尾我后。倒崖落我左，绝壑临我右。我足复荆榛，雨雪更纷骤。邈然思古人，无闷聊自有。无闷虽足珍，警惕忘尔守。君观真宰意，匪薄亦良厚。
杂诗三首·其三
作者：王守仁
朝代：明

羊肠亦坦道，太虚何阴晴？灯窗玩古《易》，欣然获我情。起舞还再拜，圣训垂明明。拜舞讵逾节，顿忘乐所形。敛衽复端坐，玄思窥沉溟。寒根固生意，息灰抱阳精。冲漠际无极，列宿罗青冥。夜深向晦息，始闻风雨声。
杂诗三首·其二
作者：王守仁
朝代：明

青山清我目，流水静我耳。琴瑟在我禦，经书满我几。措足践坦道，悦心有妙理。顽冥非所惩，贤达何靡靡。乾乾怀往训，敢忘惜分晷？悠哉天地内，不知老将至。
李白祠二首
作者：王守仁
朝代：明

千古人豪去，空山尚有祠。竹深荒旧径，藓合失残碑。云雨罗文藻，溪泉系梦思。老僧殊未解，犹自索题诗。谪仙楼隐地，千载尚高风。云散九峰雨，岩飞百丈虹。寺僧传旧事，词客吊遗踪。回首苍茫外，青山感慨中。
李白祠二首·其一
作者：王守仁
朝代：明

千古人豪去，空山尚有祠。竹深荒旧径，藓合失残碑。云雨罗文藻，溪泉系梦思。老僧殊未解，犹自索题诗。
李白祠二首·其二
作者：王守仁
朝代：明

谪仙楼隐地，千载尚高风。云散九峰雨，岩飞百丈虹。寺僧传旧事，词客吊遗踪。回首苍茫外，青山感慨中。
村南
作者：王守仁
朝代：明

花事纷纷春欲酣，杖藜随步过村南。田翁开野教新犊，溪女分流浴种蚕。稚犬吠人依密槿，閒凫照影立晴潭。偶逢江客传乡信，归卧枫堂梦石龛。
杖锡道中用张宪使韵
作者：王守仁
朝代：明

山鸟欢呼欲问名，山花含笑似相迎。风回碧树秋声早，雨过丹岩夕照明。雪岭插天开玉帐，云溪环碧抱金城。悬灯夜宿茅堂静，洞鹤林僧相对清。
来仙洞
作者：王守仁
朝代：明

古洞春寒客到稀，绿苔荒径草霏霏。书悬绝壁留僧偈，花发层萝绣佛衣。壶榼远从童冠集，杖藜随处宦情微。石门遥锁阳明鹤，应笑山人久不归。
杨邃庵待隐园次韵五首
作者：王守仁
朝代：明

嘉园名待隐，专待主人归。此日真归隐，名园竟不违。岩花如共语，山石故相依。朝市都忘却，无劳更掩扉。大隐真廛市，名园陋给孤。留侯先谢病，范老竟归湖。种竹非医俗，移山不是愚。对时存燮理，经济自成谟。绿野春深地，山阴夜静时。冰霜缘径滑，云石向人危。平难心仍在，扶颠力未衰。江湖兵甲满，吟罢有馀思。兹园闻已久，今度始来窥。市里烟霞静，壶中结构奇。胜游须继日，虚席亦多时。莫道东山僻，苍生或未知。芳园待公隐，屯世待公亭。花竹深台榭，风尘暗甲兵。一身良得计，四海未忘情。语及艰难际，停杯泪欲倾。
杨邃庵待隐园次韵五首·其一
作者：王守仁
朝代：明

嘉园名待隐，专待主人归。此日真归隐，名园竟不违。岩花如共语，山石故相依。朝市都忘却，无劳更掩扉。
杨邃庵待隐园次韵五首·其三
作者：王守仁
朝代：明

绿野春深地，山阴夜静时。冰霜缘径滑，云石向人危。平难心仍在，扶颠力未衰。江湖兵甲满，吟罢有馀思。
杨邃庵待隐园次韵五首·其二
作者：王守仁
朝代：明

大隐真廛市，名园陋给孤。留侯先谢病，范老竟归湖。种竹非医俗，移山不是愚。对时存燮理，经济自成谟。
杨邃庵待隐园次韵五首·其五
作者：王守仁
朝代：明

芳园待公隐，屯世待公亭。花竹深台榭，风尘暗甲兵。一身良得计，四海未忘情。语及艰难际，停杯泪欲倾。
杨邃庵待隐园次韵五首·其四
作者：王守仁
朝代：明

兹园闻已久，今度始来窥。市里烟霞静，壶中结构奇。胜游须继日，虚席亦多时。莫道东山僻，苍生或未知。
林汝桓以二诗寄次韵为别
作者：王守仁
朝代：明

断云微日半阴晴，何处高梧有凤鸣？星汉浮槎先入梦，海天波浪不须惊。鲁郊已自非常典，膰肉宁为脱冕行。试向沧浪歌一曲，未云不是《九韶》声。尧舜人人学可齐，昔贤斯语岂无稽？君今一日真千里，我亦当年苦旧迷。万理由来吾具足，《六经》原只是阶梯。山中仅有閒风月，何日扁舟更越溪？
林汝桓以二诗寄次韵为别·其一
作者：王守仁
朝代：明

断云微日半阴晴，何处高梧有凤鸣？星汉浮槎先入梦，海天波浪不须惊。鲁郊已自非常典，膰肉宁为脱冕行。试向沧浪歌一曲，未云不是《九韶》声。
林汝桓以二诗寄次韵为别·其二
作者：王守仁
朝代：明

尧舜人人学可齐，昔贤斯语岂无稽？君今一日真千里，我亦当年苦旧迷。万理由来吾具足，《六经》原只是阶梯。山中仅有閒风月，何日扁舟更越溪？
林间睡起
作者：王守仁
朝代：明

林间尽日扫花眠，只是官閒愧俸钱。门径不妨春草合，齐居长对晚山妍。每疑方朔非真隐，始信扬雄误《太玄》。混世亦能随地得，野情终是爱丘园。
栖云楼坐雪二首
作者：王守仁
朝代：明

绕看庭树玉森森，忽漫阶除已许深。但得诸生通夕坐，不妨老子半酣吟。琼花入座能欺酒，冰溜垂檐欲堕针。却忆征南诸将士，未禁寒夜铁衣沉。此日栖云楼上雪，不知天意为谁深。忽然夜半一言觉，又动人间万古吟。玉树有花难结果，天机无线可通针。晓来不觉城头鼓，老懒羲皇睡正沉。
栖云楼坐雪二首·其一
作者：王守仁
朝代：明

绕看庭树玉森森，忽漫阶除已许深。但得诸生通夕坐，不妨老子半酣吟。琼花入座能欺酒，冰溜垂檐欲堕针。却忆征南诸将士，未禁寒夜铁衣沉。
栖云楼坐雪二首·其二
作者：王守仁
朝代：明

此日栖云楼上雪，不知天意为谁深。忽然夜半一言觉，又动人间万古吟。玉树有花难结果，天机无线可通针。晓来不觉城头鼓，老懒羲皇睡正沉。
栖禅寺雨中与惟乾同登
作者：王守仁
朝代：明

绝顶深泥冒雨扳，天于佳景亦多悭。自怜久客频移棹，颇羡高僧独闭关。江草远连云梦泽，楚云长断九疑山。年来出处浑无定，惭愧沙鸥尽日閒。
桶冈和邢太守韵二首
作者：王守仁
朝代：明

处处山田尽入畲，可怜黎庶半无家。兴师正为民痍甚，陟险宁辞鸟道斜。胜世真如瓴水建，先声不碍岭云遮。穷巢容有遭驱胁，尚恐兵锋或滥加。战乱兴师既有名，挥戈真已见风行。岂云薄劣能驱策？实仗皇威自震惊。烂额尚惭为上客，徙薪尤觉费经营。主恩未报身多病，旋凯须还陇上耕。
桶冈和邢太守韵二首·其一
作者：王守仁
朝代：明

处处山田尽入畲，可怜黎庶半无家。兴师正为民痍甚，陟险宁辞鸟道斜。胜世真如瓴水建，先声不碍岭云遮。穷巢容有遭驱胁，尚恐兵锋或滥加。
桶冈和邢太守韵二首·其二
作者：王守仁
朝代：明

战乱兴师既有名，挥戈真已见风行。岂云薄劣能驱策？实仗皇威自震惊。烂额尚惭为上客，徙薪尤觉费经营。主恩未报身多病，旋凯须还陇上耕。
梦与抑之昆季语湛崔皆在焉觉而有感因记以诗三首
作者：王守仁
朝代：明

梦与故人语，语我以相思。才为旬日别，宛若三秋期。令弟坐我侧，屈指如有为。须臾湛君至，崔子行相随。肴醑旋罗列，语笑如平时。纵言及微奥，会意忘其辞。觉来复何有？起坐空嗟咨。起坐忆所梦，默溯犹历历。初谈自有形，继论人无极。无极生往来，往来万化出。万化无停机，往来何时息。来者胡为信，往者胡为屈？微哉屈信间，子午当其窟。非子尽精微，此理谁与测？何当衡庐间，相携玩义《易》。衡庐曾有约，相携尚无时。去事多翻覆，来踪岂前知？斜月满虚牖，树影何参差。林风正萧瑟，惊鹊无宁枝。邈彼二三子，惄焉劳我思。
梦与抑之昆季语湛崔皆在焉觉而有感因记以诗三首·其一
作者：王守仁
朝代：明
体裁：古风

梦与故人语，语我以相思。才为旬日别，宛若三秋期。令弟坐我侧，屈指如有为。须臾湛君至，崔子行相随。肴醑旋罗列，语笑如平时。纵言及微奥，会意忘其辞。觉来复何有，起坐空嗟咨。
梦与抑之昆季语湛崔皆在焉觉而有感因记以诗三首·其一
作者：王守仁
朝代：明

梦与故人语，语我以相思。才为旬日别，宛若三秋期。令弟坐我侧，屈指如有为。须臾湛君至，崔子行相随。肴醑旋罗列，语笑如平时。纵言及微奥，会意忘其辞。觉来复何有？起坐空嗟咨。
梦与抑之昆季语湛崔皆在焉觉而有感因记以诗三首·其三
作者：王守仁
朝代：明

衡庐曾有约，相携尚无时。去事多翻覆，来踪岂前知？斜月满虚牖，树影何参差。林风正萧瑟，惊鹊无宁枝。邈彼二三子，惄焉劳我思。
梦与抑之昆季语湛崔皆在焉觉而有感因记以诗三首·其二
作者：王守仁
朝代：明

起坐忆所梦，默溯犹历历。初谈自有形，继论人无极。无极生往来，往来万化出。万化无停机，往来何时息。来者胡为信，往者胡为屈？微哉屈信间，子午当其窟。非子尽精微，此理谁与测？何当衡庐间，相携玩义《易》。
梦中绝句
作者：王守仁
朝代：明

卷甲归来马伏波，早年兵法鬓毛皤。云埋铜柱雷轰折，六字题诗尚不磨。
梦游黄鹤楼奉答凤山院长
作者：王守仁
朝代：明
体裁：古风

扁舟随地成淹泊，夜向矶头梦黄鹤。黄鹤之楼高入云，下临风雨翔寥廓。长江东来开禹凿，巫峡天边一丝络。春阴水阔洞庭野，斜日帆收汉阳阁。参差遥见九疑峰，中有巀嶪重华宫。苍梧云接黄陵雨，千年尚觉精神通。忽闻孤雁叫湖水，月明铁笛横天风。丹霞闪映双玉童，醉拥白发非仙翁。仙翁呼我金闺彦，尔骨癯然仙已半。胡为尚局风尘中？不屑刀圭生羽翰。觉来枕簟失烟霞，江上清风人不见。故人仗钺镇湖襄，几岁书来思会面。公馀登眺赋词葩，醉墨频劳写缃练。写情投报愧琼瑶，皓皓秋阳濯江汉。
梧桐江用韵
作者：王守仁
朝代：明

凤鸟久不至，梧桐生高冈。我来竟日坐，清阴洒衣裳。援琴俯流水，调短意苦长。遗音满空谷，随风递悠扬。人生贵自得，外慕非所臧。颜子岂忘世，仲尼固遑遑。已矣复何事，吾道归沧浪。
次栾子仁韵送别四首
作者：王守仁
朝代：明

从来尼父欲无言，须信无言已跃然。悟到鸢鱼飞跃处，工夫原不在陈编。操持存养本非禅，矫枉宁知已过偏。此去好从根脚起，竿头百尺未须前。野夫非不爱吟诗，才欲吟诗即乱思。未会性情涵咏地，《二南》还合是淫辞。道听涂传影响前，可怜绝学遂多年。正须闭口林间坐，莫道青山不解言。
次栾子仁韵送别四首·其一
作者：王守仁
朝代：明

从来尼父欲无言，须信无言已跃然。悟到鸢鱼飞跃处，工夫原不在陈编。
次栾子仁韵送别四首·其三
作者：王守仁
朝代：明

野夫非不爱吟诗，才欲吟诗即乱思。未会性情涵咏地，《二南》还合是淫辞。
次栾子仁韵送别四首·其二
作者：王守仁
朝代：明

操持存养本非禅，矫枉宁知已过偏。此去好从根脚起，竿头百尺未须前。
次栾子仁韵送别四首·其四
作者：王守仁
朝代：明

道听涂传影响前，可怜绝学遂多年。正须闭口林间坐，莫道青山不解言。
次谦之韵
作者：王守仁
朝代：明

珍重江船冒暑行，一宵心话更分明。须从根本求生死，莫向支流辩浊清。久奈世儒横臆说，竞搜物理外人情。良知底用安排得？此物由来自浑成。
次韵怀冷泉禅师
作者：王守仁
朝代：明

八年京国雁书沈，每见游僧问好音。已喜法支流日本，剩传诗价到鸡林。马嘶赤拨晨朝散，花落氍毹午定深。今雨不来春又暮，鹫峰烟树绿成阴。
次韵答赵太守王推官
作者：王守仁
朝代：明

诘朝事虔谒，玄居宿斋沐。积霖喜新霁，风日散清燠。兰桡渡芳渚，半涉见水陆。溪山俨新宇，雷雨荒大麓。皇皇弦诵区，斯文昔炳郁。兴废尚屯疑，使我怀悱懊。近闻牧守贤，经营亟乘屋。方舟为予来，飞盖遥肃肃。花絮媚晚筵，韶景正柔淑。浴沂谅同清，及兹授春服。令德倡高词，混珠愧鱼目。努力崇修名，迂疏自岩谷。
次韵胡少参见过
作者：王守仁
朝代：明

旋营小酌典春裘，佳客真惭竟日留。长怪岭云迷楚望，忽闻吴语破乡愁。镜湖自昔堪归老，杞国何人独抱忧。莫讶临花倍惆怅，赏心原不在枝头。
次韵送陆文顺佥宪
作者：王守仁
朝代：明

贵阳东望楚山平，无奈天涯又送行。杯酒豫期倾盖日，封书烦慰倚门情。心驰魏阙星辰迥，路绕乡山草木荣。京国交游零落尽，空将秋月寄猿声。
次韵陆佥宪元日喜晴
作者：王守仁
朝代：明

城里夕阳城外雪，相将十里异阴晴。也知造物曾何意？底是人心苦未平。柏府楼台衔倒景，茆茨松竹泻寒声。布衾莫谩愁僵卧，积素还多达曙明。
次韵陆佥宪元日春晴
作者：王守仁
朝代：明

城里夕阳城外雪，相将十里异阴晴。也知造物曾何意，底事人心苦未平。柏府楼台衔倒影，茅茨松竹泻寒声。布衾莫谩愁僵卧，积素还多达曙明。
次韵陆佥宪病起见寄
作者：王守仁
朝代：明
体裁：诗

一赋《归来》不愿馀，文园多病滞相如。篱边竹笋青应满，洞口桃花红自舒。荷蒉有心还击磬，周公无梦欲删《书》。云间宪伯能相慰，尺素长题问谪居。
武夷次壁间韵
作者：王守仁
朝代：明

肩舆飞度万峰云，回首沧波月下闻。海上真为沧水使，山中又遇武夷君。溪流九曲初谙路，精舍千年始及门。归去高堂慰垂白，细探更拟在春分。
武陵潮音阁怀元明
作者：王守仁
朝代：明

高阁凭虚台十寻，捲帘疏雨动微吟。江天云鸟自来去，楚泽风烟无古今。山色渐疑衡岳近，花源欲问武陵深。新春尚沮东归楫，落日谁堪话此心？
水滨洞
作者：王守仁
朝代：明

送远憩岨谷，濯缨俯清流。沿溪涉危石，曲洞藏深幽。花静馥常閟，溜暗光亦浮。平生泉石好，所遇成淹留。好鸟忽双下，鯈鱼亦群游。坐久尘虑息，澹然与道谋。
水滨洞
作者：王守仁
朝代：明

送远憩岨谷，濯缨俯清流。沿溪陟危石，曲洞藏深幽。花静馥常瑀，溜暗光亦浮。平生泉石好，所遇成淹留。好鸟忽双下，鯈鱼亦群游。坐久尘虑息，澹然与道谋。
江上望九华不见
作者：王守仁
朝代：明

五旬三过九华山，一度阴寒一度雨。此来天色稍晴明，忽复昏霾起亭午。平生山水最多缘，独此相逢容有数。人言此山天所秘，山下居人不常睹。蓬莱涉海或可求，瑶水昆崙俱旧游。洞庭何止吞八九，五岳曾向囊中收。不信开云扫六合，手扶赤日照九州。驾风骑气览八极，视此琐屑真浮沤。
江上望九华山二首
作者：王守仁
朝代：明

当年一上化城峰，十日高眠雷雨中。霁色晓开千嶂雪，涛声夜渡九江风。此时隔水看图画，几岁缘云住桂丛？却负洞仙蓬海约，玉函丹诀在崆峒。穷探虽得尽幽奇，山势须从远望知。几朵芙蓉开碧落，九天屏嶂列旌麾。高同华岳应天忝，名亚匡庐却稍卑。信是谪仙还具眼，九华题后竟难移。
江上望九华山二首·其一
作者：王守仁
朝代：明

当年一上化城峰，十日高眠雷雨中。霁色晓开千嶂雪，涛声夜渡九江风。此时隔水看图画，几岁缘云住桂丛？却负洞仙蓬海约，玉函丹诀在崆峒。
江上望九华山二首·其二
作者：王守仁
朝代：明

穷探虽得尽幽奇，山势须从远望知。几朵芙蓉开碧落，九天屏嶂列旌麾。高同华岳应天忝，名亚匡庐却稍卑。信是谪仙还具眼，九华题后竟难移。
江施二生与医官陶野冒雨登山人多笑之戏作歌
作者：王守仁
朝代：明

江生施生颇好奇，偶逢陶野奇更痴。共言山外有佳寺，劝予往游争愿随。是时雷雨云雾塞，多传险滑难车骑。两生力陈道非远，野请登高觇路歧。三人冒雨陟冈背，即仆复起相牵携。同侪咻笑招之返，奋袂经往凌嵚崎。归来未暇顾沾湿，且说地近山径夷。青林宿霭渐开霁，碧巘绛气浮微曦。津津指譬在必往，兴剧不到旁人嗤。予亦对之成大笑，不觉老兴如童时。平生山水已成癖，历深探隐忘饥疲。年来世务颇羁缚，逢场遇境心未衰。野本求仙志方外，两生学士亦尔为。世人趋逐但声利，赴汤踏火甘倾危。解脱尘嚣事行乐，尔辈狂简翻见讥。归与归与吾与尔，阳明之麓终尔期。
江边阻风散步至灵山寺
作者：王守仁
朝代：明

归船不遇打头风，行脚何缘到此中？幽谷馀寒春雪在，虚帘斜日暮江空。林间古塔无僧住，花外仙源有路通。随处看山随处乐，莫将踪迹叹萍蓬。
沅水驿
作者：王守仁
朝代：明
体裁：七言律诗

辰阳南望接沅州，碧树林中古驿楼。远客日怜风土异，空山惟见瘴云浮。耶溪有信从谁问，楚水无情只自流。却幸此身如野鹤，人间随地可淹留。
沅江晚泊二首
作者：王守仁
朝代：明

去时烟雨沅江暮，此日沅江暮雨归。水漫远沙村市改，泊依旧店主人非。草深廨宇无官住，花落僧房有鸟啼。处处春光萧索甚，正思荆棘掩岩扉。春来客思独萧骚，处处东田没野蒿。雷雨满江喧日夜，扁舟经月住风涛。流民失业乘时横，原兽争群薄暮号。却忆鹿门栖隐地，杖藜壶榼饷东皋。
沅江晚泊二首·其一
作者：王守仁
朝代：明

去时烟雨沅江暮，此日沅江暮雨归。水漫远沙村市改，泊依旧店主人非。草深廨宇无官住，花落僧房有鸟啼。处处春光萧索甚，正思荆棘掩岩扉。
沅江晚泊二首·其二
作者：王守仁
朝代：明

春来客思独萧骚，处处东田没野蒿。雷雨满江喧日夜，扁舟经月住风涛。流民失业乘时横，原兽争群薄暮号。却忆鹿门栖隐地，杖藜壶榼饷东皋。
泊舟大同山溪间诸生闻之有挟册来寻者
作者：王守仁
朝代：明

扁舟经月住林隈，谢得黄莺日日来。兼有清泉堪洗耳，更多修竹好衔杯。诸生涉水携诗卷，童子和云扫石苔。独奈华峰隔烟雾，时劳策杖上崔嵬。
泊金山寺二首十月将趋行在
作者：王守仁
朝代：明

但过金山便一登，鸣钟出迓每劳僧。云涛石壁深龙窟，风雨楼台迥佛灯。难后诗怀全欲减，酒边孤兴尚堪凭。岩梯未用妨苔滑，曾踏天峰雪栈冰。醉入江风酒易醒，片帆西去雨冥冥。天回江汉留孤柱，地缺东南著此亭。沙渚乱更新世态，峰峦不改旧时青。舟人指点龙王庙，欲话前朝不忍听。
泊金山寺二首十月将趋行在·其一
作者：王守仁
朝代：明

但过金山便一登，鸣钟出迓每劳僧。云涛石壁深龙窟，风雨楼台迥佛灯。难后诗怀全欲减，酒边孤兴尚堪凭。岩梯未用妨苔滑，曾踏天峰雪栈冰。
泊金山寺二首十月将趋行在·其二
作者：王守仁
朝代：明

醉入江风酒易醒，片帆西去雨冥冥。天回江汉留孤柱，地缺东南著此亭。沙渚乱更新世态，峰峦不改旧时青。舟人指点龙王庙，欲话前朝不忍听。
泗州寺
作者：王守仁
朝代：明

渌水西头泗洲寺，经过转眼又三年。老僧熟认直呼姓，笑我清癯只似前。每有客来看宿处，诗留佛壁作灯传。开轩扫榻还相慰，惭愧维摩世外缘。
泛海
作者：王守仁
朝代：明

险夷原不滞胸中，何异浮云过太空。夜静海涛三万里，月明飞锡下天风。
泛海
作者：王守仁
朝代：明

险夷原不滞胸中，何异浮云过太空？夜静海涛三万里，月明飞锡下天风。
淑浦山夜泊
作者：王守仁
朝代：明

淑浦山边泊，云间见驿楼。滩声回远树，崖影落中流。柳放新年绿，人归隔岁舟。客途时极目，天北暮阴愁。
清平卫即事
作者：王守仁
朝代：明

积雨山途喜乍晴，暖云浮动水花明。故园日与青春远，敝缊凉思白苧轻。烟际卉衣窥绝栈，峰头戍角隐孤城。华夷节制严冠履，漫说殊方列省卿。
游九华
作者：王守仁
朝代：明

九华原亦是移文，错怪山头日日云。乘兴未甘回俗驾，初心终不负灵均。紫芝香暖春堪茹，青竹泉高晚更分。幽梦已分尘土累，清猿正好月中闻。
游九华道中
作者：王守仁
朝代：明

微雨山路滑，山行人轻舟。桃花夹岸迷远近，回峦叠嶂盘深幽。奇峰应接劳回首，瞻之在前忽在后。不道舟行转崛岖，但怪青山亦奔走。薄午雨霁云亦开，青鞋布袜无尘埃。梅蹊柳径度村落，长松白石穿林隈。始攀风磴出木杪，更俯悬崖听瀑雷。乱山高顶藏平野，茆屋高低自成社。此中那得有人家，恐是当年避秦者。西岩日色渐欲下，且向前林秣吾马。世途浊隘不可居，吾将此地营兰若。
游岳麓书事
作者：王守仁
朝代：明
体裁：古风

醴陵西来涉湘水，信宿江城沮风雨。不独病齿畏风湿，泥潦侵途绝行旅。人言岳麓最形胜，隔水溟蒙隐云雾。赵侯需晴邀我游，故人徐陈各传语。周生好事屡来速，森森雨脚何由住。晓来阴翳稍披拂，便携周生涉江去。戒令休遣府中知，徒尔劳人更妨务。橘洲僧寺浮江流，鸣钟出延立沙际。停桡一至答其情，三洲连绵亦佳处。行云散漫浮日色，是时峰峦益开霁。乱流荡桨济倏忽，系楫江边老檀树。岸行里许入麓口，周生道予勤指顾。柳溪梅堤存彷佛，道林林壑独如故。赤沙想像虚田中，西屿倾颓今冢墓。道乡荒趾留突兀，赫曦远望石如鼓。殿堂释菜礼从宜，下拜朱张息游地。凿石开山面势改，双峰辟阙见江渚。闻是吴君所规画，此举良是反遭忌。九仞谁亏一篑功，叹息遗基独延伫。浮屠观阁摩青霄，盘据名区遍寰宇。其徒素为儒所摈，以此方之反多愧。爱礼思存告朔羊，况此实作匪文具。人云赵侯意颇深，隐忍调停旋修举。昨来风雨破栋脊，方遣圬人补残敝。予闻此语心稍慰，野人蔬蕨亦罗置。欣然一酌才举杯，津夫走报郡侯至。此行隐迹何由闻，遣骑候访自吾寓。潜来鄙意正为此，仓卒行庖益劳费。整冠出讶见两盖，乃知王君亦同禦。肴羞层叠丝竹繁，避席兴辞恳莫拒。多仪劣薄非所承，乐阕觞周日将暮。黄堂吏散君请先，病夫沾醉须少憩。入舟暝色渐微茫，却喜顺流还易渡。严城灯火人已稀，小巷曲折忘归路。仙宫酣倦成熟寐，晓闻檐声复如注。昨游偶遂实天假，信知行乐皆有数。涉躐差偿夙好心，尚有名山敢多慕。齿角盈亏分则然，行李虽淹吾不恶。
游岳麓书事
作者：王守仁
朝代：明

醴陵西来涉湘水，信宿江城沮风雨。不独病齿畏风湿，泥潦侵途绝行旅。人言岳麓最形胜，隔水溟蒙隐云雾。赵侯需晴邀我游，故人徐陈各传语。周生好事屡来速，森森雨脚何由住。晓来阴翳稍披拂，便携周生涉江去。戒令休遣府中知，徒尔劳人更妨务。橘洲僧寺浮江流，鸣钟出延立沙际。停桡一至答其情，三洲连绵亦佳处。行云散漫浮日色，是时峰峦益开霁。乱流荡桨济倏忽，系楫江边老檀树。岸行里许入麓口，周生道予勤指顾。柳溪梅堤存彷佛，道林林壑独如故。赤沙想像虚田中，西屿倾颓今冢墓。道乡荒趾留突兀，赫曦远望石如鼓。殿堂释菜礼从宜，下拜朱张息游地。凿石开山面势改，双峰辟阙见江渚。闻是吴君所规画，此举良是反遭忌。九仞谁亏一篑功，叹息遗基独延伫。浮屠观阁摩青霄，盘据名区遍寰宇。其徒素为儒所摈，以此方之反多愧。爱礼思存告朔羊，况此实作匪文具。人云赵侯意颇深，隐忍调停旋修举。昨来风雨破栋脊，方遣圬人补残敝。予闻此语心稍慰，野人蔬蕨亦罗置。欣然一酌才举杯，津夫走报郡侯至。此行隐迹何由闻？遣骑候访自吾寓。潜来鄙意正为此，仓卒行庖益劳费。整冠出讶见两盖，乃知王君亦同禦。肴羞层叠丝竹繁，避席兴辞恳莫拒。多仪劣薄非所承，乐阕觞周日将暮。黄堂吏散君请先，病夫沾醉须少憩。入舟暝色渐微茫，却喜顺流还易渡。严城灯火人已稀，小巷曲折忘归路。仙宫酣倦成熟寐，晓闻檐声复如注。昨游偶遂实天假，信知行乐皆有数。涉躐差偿夙好心，尚有名山敢多慕。齿角盈亏分则然，行李虽淹吾不恶。
游庐山开先寺
作者：王守仁
朝代：明

僻性寻常惯受猜，看山又是百忙来。北风留客非无意，南寺逢僧即未回。白日高峰开雨雪，青天飞瀑泻云雷。缘溪踏得支茆地，修竹长松覆石台。
游庐山开先寺
作者：王守仁
朝代：明

清晨入谷到斜曛，遍历青霞蹑紫云。阊阖远从双剑辟，银河真自九天分。驱驰此日原非暇，梦想当年亦自勤。断拟罢官来驻此，不教林鹤更移文。
游来仙洞早发道中
作者：王守仁
朝代：明

霜风清木叶，秋意生萧疏。冲星策晓骑，幽事将有徂。股虫乱飞掷，道狭草露濡。倾暑物晨发，征夫已先途。浙米石间溜，炊火岩中庐。烟峰上初日，林鸟相嘤呼。意欣物情适，战胜癯色腴。行乐信宇宙，富贵非吾图。
游清凉寺三首
作者：王守仁
朝代：明

春寻载酒本无期，乘兴还嫌马足迟。古寺共怜春草没，远山偏与夕阳宜。雨晴涧竹消苍粉，风暖岩花落紫蕤。昏黑更须凌绝顶，高怀想见少陵诗。积雨山行已后期，更堪多病益迟迟。风尘渐觉初心负，丘壑真于野性宜。绿树阴层新作盖，紫兰香细尚馀蕤。辋川图画能如许，绝是无声亦有诗。不顾尚书此日期，欲为花外板舆迟。繁丝急管人人醉，竹径松堂处处宜。双树暗芳春寂寞，五峰晴秀晚羲蕤。暮钟杳杳催归骑，惆怅烟光不尽诗。
游清凉寺三首·其一
作者：王守仁
朝代：明

春寻载酒本无期，乘兴还嫌马足迟。古寺共怜春草没，远山偏与夕阳宜。雨晴涧竹消苍粉，风暖岩花落紫蕤。昏黑更须凌绝顶，高怀想见少陵诗。
游清凉寺三首·其三
作者：王守仁
朝代：明

不顾尚书此日期，欲为花外板舆迟。繁丝急管人人醉，竹径松堂处处宜。双树暗芳春寂寞，五峰晴秀晚羲蕤。暮钟杳杳催归骑，惆怅烟光不尽诗。
游清凉寺三首·其二
作者：王守仁
朝代：明

积雨山行已后期，更堪多病益迟迟。风尘渐觉初心负，丘壑真于野性宜。绿树阴层新作盖，紫兰香细尚馀蕤。辋川图画能如许，绝是无声亦有诗。
游牛峰寺四首
作者：王守仁
朝代：明

洞门春霭蔽深松，飞磴缠空转石峰。猛虎踞崖如出柙，断螭蟠顶讶悬钟。金城绛阙应无处，翠壁丹书尚有踪。天下名区皆一到，此山殊不厌来重。萦纡鸟道入云松，下数湖南百二峰。岩犬吠人时出树，山僧迎客自鸣钟。凌飙陟险真扶病，异日探奇是旧踪。欲扣灵关问丹诀，春风萝薜隔重重。偶寻春寺入层峰，曾到浑疑是梦中。飞鸟去边悬栈道，冯夷宿处有幽宫。溪云晚度千岩雨，海月凉飘万里风。夜拥苍崖卧丹洞，山中亦自有王公。一卧禅房隔岁心，五峰烟月听猿吟。蜚湍映树悬苍玉，蠹粉吹香落细金。翠壁年多霜藓合，石床春尽雨花深。胜游过眼俱陈迹，珍重新题满竹林。
游牛峰寺四首·其一
作者：王守仁
朝代：明

洞门春霭蔽深松，飞磴缠空转石峰。猛虎踞崖如出柙，断螭蟠顶讶悬钟。金城绛阙应无处，翠壁丹书尚有踪。天下名区皆一到，此山殊不厌来重。
游牛峰寺四首·其三
作者：王守仁
朝代：明

偶寻春寺入层峰，曾到浑疑是梦中。飞鸟去边悬栈道，冯夷宿处有幽宫。溪云晚度千岩雨，海月凉飘万里风。夜拥苍崖卧丹洞，山中亦自有王公。
游牛峰寺四首·其二
作者：王守仁
朝代：明

萦纡鸟道入云松，下数湖南百二峰。岩犬吠人时出树，山僧迎客自鸣钟。凌飙陟险真扶病，异日探奇是旧踪。欲扣灵关问丹诀，春风萝薜隔重重。
游牛峰寺四首·其四
作者：王守仁
朝代：明

一卧禅房隔岁心，五峰烟月听猿吟。蜚湍映树悬苍玉，蠹粉吹香落细金。翠壁年多霜藓合，石床春尽雨花深。胜游过眼俱陈迹，珍重新题满竹林。
游牛首山
作者：王守仁
朝代：明

春寻指天阙，烟霞眇何许。双峰久相违，千岩来旧主。浮云刺中天，飞阁凌风雨。探秀涧阿入，萝阴息筐筥。灭迹避尘缨，清朝入深沮。风磴仰扪历，淙壑屡窥俯。梯云跻石阁，下榻得吾所。释子上方候，鸣钟出延伫。颓景耀回盼，层飙翼轻举。暧暧林芳暮，泠泠石泉语。清宵耿无寐，峰月升烟宇。会晤得良朋，可以寄心腑。
游瑞华二首
作者：王守仁
朝代：明

簿领终年未出郊，此行聊解俗人嘲。忧时有志怀先达，作县无能愧旧交。松古尚存经雪干，竹高还长拂云梢。溪山处处堪行乐，正是浮名未易抛。万死投荒不拟回，生还且复荷栽培。逢时已负三年学，治剧兼非百里才。身可益民宁论屈，志存经国未全灰。正愁不是中流砥，千尺狂澜岂易摧。
游瑞华二首·其一
作者：王守仁
朝代：明

簿领终年未出郊，此行聊解俗人嘲。忧时有志怀先达，作县无能愧旧交。松古尚存经雪干，竹高还长拂云梢。溪山处处堪行乐，正是浮名未易抛。
游瑞华二首·其二
作者：王守仁
朝代：明

万死投荒不拟回，生还且复荷栽培。逢时已负三年学，治剧兼非百里才。身可益民宁论屈，志存经国未全灰。正愁不是中流砥，千尺狂澜岂易摧。
游落星寺
作者：王守仁
朝代：明

女娲炼石补天漏，璇玑昼夜无停走。自从堕却玉衡星，至今七政迷前后。浑仪昼夜徒揣摩，敬授人时亦何有？玉衡堕却此湖中，眼前谁是补天手。
游通天岩次邹谦之韵
作者：王守仁
朝代：明

天风吹我上丹梯，始信青霄亦可跻。俯视氛寰成独慨，却怜人世尚多迷。东南真境埋名久，闽楚诸峰入望低。莫道仙家全脱俗，三更日出亦闻鸡。
游通天岩示邹陈二子
作者：王守仁
朝代：明

邹陈二子皆好游，一往通天十日留。候之来归久不至，我亦乘兴聊寻幽。岩扉日出云气浮，二子晞发登岩头。谷转始闻人语响，苍壁杳杳长林秋。嗒然坐我亦忘去，人生得休且复休。采芝共约阳明麓，白首无惭黄绮俦。
游金粟寺
作者：王守仁
朝代：明
体裁：七言律诗

金粟峰头纵远观，山林不动万松寒。飞厓泻碧雨初歇，古涧流红春欲阑。佛地移来龙窟小，僧房高借鹤巢宽。飘然便觉离尘土，一笑天风振羽翰。
游龙山
作者：王守仁
朝代：明
体裁：五言律诗

探奇凌碧峤，访隐入丹丘。树老能人语，麋驯伴客游。云岩遗鸟篆，石洞秘灵湫。吾欲鞭龙起，为霖遍九州。
溪水
作者：王守仁
朝代：明

溪石何落落，溪水何泠泠。坐石弄溪水，欣然濯我缨。溪水清见底，照我白发生。年华若流水，一去无回停。悠悠百年内，吾道终何成。
滁阳别诸友
作者：王守仁
朝代：明

滁之水，入江流，江潮日复来滁州。相思若潮水，来往何时休。空相思，亦何益。欲慰相思情，不如崇令德。掘地见泉水，随处无弗得。何必驱驰为，千里远相即。君不见尧羹与舜墙，又不见孔与蹠，对面不相识。逆旅主人多慇勤，出门转盼成路人。
满江红·题安化县石桥
作者：王守仁
朝代：明
体裁：词

两溪之间，桃花浪、漫空涨绿。临望踌蹰搔首，舟维古木。立极三山鳌竞峙，盘涡千丈龙新浴。问垂虹、壮观似渠无，嗟神速。潺潺溜，清如玉。团团夜，光堪掬。对嫦娥弄影，举杯相属。休笑主人痴事了，几多行客云生足。料他年、何以慰相思，云间屋。
潮头岩次谦之韵
作者：王守仁
朝代：明

潮头起平地，化作千丈雪。棹舟者何人，试问岩头月。
火秀宫次一峰韵三首
作者：王守仁
朝代：明

兹山堪遁迹，上应少微星。洞里乾坤别，壶中日月明。道心空自警，尘梦苦难醒。方峤由来此，虚无隔九溟。清溪曲曲转层林，始信桃源路未深。晚树烟霏山阁静，古松雷雨石坛阴。丹炉遗火飞残药，仙乐浮空寄绝音。莫道山人才一到，千年陈迹此重寻。
火秀宫次一峰韵三首·其一
作者：王守仁
朝代：明

兹山堪遁迹，上应少微星。洞里乾坤别，壶中日月明。道心空自警，尘梦苦难醒。方峤由来此，虚无隔九溟。
火秀宫次一峰韵三首·其三
作者：王守仁
朝代：明

落日下清江，怅望阁道晚。人言玉笥更奇绝，漳口停舟路非远。肩舆取径沿村落，心目先驰嫌足缓。山昏欲就云储眠，疏林月色与风泉。梦魂忽忽到真境，侵晓遁迹来洞天。洞天非人世，予亦非世人。当年曾此寄一迹，屈指忽复三千春。岩头坐石剥落尽，手种松柏枯龙鳞。三十六峰仅如旧，涧谷渐改溪流新。空中仙乐风吹断，化为鼓角惊风尘。风尘惨淡半天地，何当一扫还吾真？从行诸生骇吾说，问我恐是兹山神。君不见广成子，高卧崆峒长不死。到今一万八千年，阳明真人亦如此。
火秀宫次一峰韵三首·其二
作者：王守仁
朝代：明

清溪曲曲转层林，始信桃源路未深。晚树烟霏山阁静，古松雷雨石坛阴。丹炉遗火飞残药，仙乐浮空寄绝音。莫道山人才一到，千年陈迹此重寻。
狮子山
作者：王守仁
朝代：明

残暑须还一雨清，高峰极目快新晴。海门潮落江声急，吴苑秋深树脚明。烽火正防胡骑入，羽书愁见朔云横。百年未有涓埃报，白发今朝又几茎？
猗猗
作者：王守仁
朝代：明

猗猗涧边竹，青青岩畔松。直干历冰雪，密叶留清风。自期永相托，云壑无违踪。如何两分植，憔悴叹西东。人事多翻覆，有如道上蓬。惟应岁寒意，随处还当同。
玉山东岳庙遇旧识严星士
作者：王守仁
朝代：明

忆昨东归亭下路，数峰箫管隔秋云。肩舆欲到妨多事，鼓枻重来会有云。春夜绝怜灯节近，溪声最好月中闻。行藏无用君平卜，请看沙边鸥鹭群。
玉山斗门
作者：王守仁
朝代：明
体裁：诗

胼胝深感昔人劳，百尺洪梁压巨鳌。
潮应三江天堑逼，山分两岸海门高。
溅空飞雪和天白，激石冲雷动地号。
圣代不忧陵谷变，坤维千古护江皋。
琅琊山中三首
作者：王守仁
朝代：明

草堂寄放琅琊间，溪鹿岩僧且共閒。冰雪能回草木死，春风不化山石顽。《六经》散地莫收拾，丛棘被道谁刊删？已矣驱驰二三子，凤图不出吾将还。狂歌莫笑酒杯增，异境人间得未曾。绝壁倒翻银海浪，远山真作玉龙腾。浮云野思春前动，虚室清香静后凝。懒拙惟馀林壑计，伐檀长自愧无能。风景山中雪后增，看山雪后亦谁曾？隔溪岩犬迎人吠，饮涧飞猱踔树腾。归骑林间灯火动，鸣钟谷口暮光凝。尘踪正自韬笼在，一宿云房尚未能。
琅琊山中三首·其一
作者：王守仁
朝代：明

草堂寄放琅琊间，溪鹿岩僧且共閒。冰雪能回草木死，春风不化山石顽。《六经》散地莫收拾，丛棘被道谁刊删？已矣驱驰二三子，凤图不出吾将还。
琅琊山中三首·其三
作者：王守仁
朝代：明

风景山中雪后增，看山雪后亦谁曾？隔溪岩犬迎人吠，饮涧飞猱踔树腾。归骑林间灯火动，鸣钟谷口暮光凝。尘踪正自韬笼在，一宿云房尚未能。
琅琊山中三首·其二
作者：王守仁
朝代：明

狂歌莫笑酒杯增，异境人间得未曾。绝壁倒翻银海浪，远山真作玉龙腾。浮云野思春前动，虚室清香静后凝。懒拙惟馀林壑计，伐檀长自愧无能。
用实夫韵
作者：王守仁
朝代：明
体裁：七言绝句

诗从雪后吟偏好，酒向山中味转佳。岩瀑随风杂钟磬，水花如雨落袈裟。
用韵答伍汝真
作者：王守仁
朝代：明

莫怪乡思日夜深，干戈衰病两相侵。孤肠自信终如铁，众口从教尽铄金。碧水丹山曾旧约，青天白日是知心。茅茨岁晚饶风景，云满清溪雪满岑。
留陈惟浚
作者：王守仁
朝代：明

闻说东归欲问舟，清游方此复离忧。却看阴雨相淹滞，莫道山灵独苦留。薜荔岩高兼得月，桂花香满正宜秋。烟霞到手休轻掷，尘土驱人易白头。
病中大司马乔公有诗见怀次韵奉答二首
作者：王守仁
朝代：明

十日无缘拜后尘，病夫心地欲生榛。诗篇极见怜才意，伎俩惭非可用人。黄阁望公长秉轴，沧江容我老垂纶。保釐珍重回天手，会看春风万木新。一自多歧分路尘，堂堂正道遂生榛。聊将肤浅窥前圣，敢谓心传启后人。淮海帝图须节制，云雷大造看经纶。枉劳诗句裁风雅，欲借《盘铭》献日新。
病中大司马乔公有诗见怀次韵奉答二首·其一
作者：王守仁
朝代：明

十日无缘拜后尘，病夫心地欲生榛。诗篇极见怜才意，伎俩惭非可用人。黄阁望公长秉轴，沧江容我老垂纶。保釐珍重回天手，会看春风万木新。
病中大司马乔公有诗见怀次韵奉答二首·其二
作者：王守仁
朝代：明

一自多歧分路尘，堂堂正道遂生榛。聊将肤浅窥前圣，敢谓心传启后人。淮海帝图须节制，云雷大造看经纶。枉劳诗句裁风雅，欲借《盘铭》献日新。
登云峰二三子咏歌以从欣然成谣二首·其一
作者：王守仁
朝代：明
体裁：古风

淳气日凋薄，邹鲁亡真承。世儒倡臆说，愚瞽相因仍。晚途益沦溺，手援吾不能。弃之入烟霞，高历云峰层。开茅傍虎穴，结屋依岩僧。岂曰事高尚，庶免无予憎。好鸟求其侣，嘤嘤林间鸣。而我在空谷，焉得无良朋？飘飘二三子，春服来从行。咏歌见真性，逍遥无俗情。各勉希圣志，毋为尘所萦。
登云峰二三子咏歌以从欣然成谣二首·其一
作者：王守仁
朝代：明

淳气日凋薄，邹鲁亡真承。世儒倡臆说，愚瞽相因仍。晚途益沦溺，手援吾不能。弃之入烟霞，高历云峰层。开茅傍虎穴，结屋依岩僧。岂曰事高尚？庶免无予憎。好鸟求其侣，嘤嘤林间鸣。而我在空谷，焉得无良朋？飘飘二三子，春服来从行。咏歌见真性，逍遥无俗情。各勉希圣志，毋为尘所萦。
登云峰二三子咏歌以从欣然成谣二首·其二
作者：王守仁
朝代：明

深林之鸟何间关，我本无心云自閒。大舜亦与木石处，醉翁惟在山林间。晴窗展卷有会意，绝壁题诗无厚颜。顾谓从行二三子，随游麋鹿俱忘还。
登云峰望始尽九华之胜因复作歌
作者：王守仁
朝代：明

九华之峰九十九，此语相传俗人口。俗人眼浅见皮肤，焉测其中之所有？我登华顶拂云雾，极目奇峰那有数？巨壑中藏万玉林，大剑长枪攒武库。有如智者深韬藏，复如淑女避谗妒。闇然避世不求知，卑己尊人羞逞露。何人不道九华奇，奇中之奇人未知。我欲穷搜尽拈出，秘藏恐是天所私。旋解诗囊旋收拾，脱颖露出锥参差。从来题诗李白好，渠于此山亦潦草。曾见王维画辋川，安得渠来拂纤缟？
登凭虚阁和石少宰韵（南京作）
作者：王守仁
朝代：明
体裁：七言律诗

山阁新春负一登，酒边孤兴晚堪乘。松间鸣瑟惊栖鹤，竹里茶烟起定僧。望远每来成久坐，伤时有涕恨无能。峰头见说连阊阖，几欲排云尚未曾。
登大伾山诗
作者：王守仁
朝代：明

晓披烟雾入青峦，山寺疏钟万木寒。千古河流成沃野，几年沙势自风湍。水穿石甲龙鳞动，日绕峰头佛顶宽。宫阙五云天北极，高秋更上九霄看。
登小孤书壁
作者：王守仁
朝代：明

人言小孤殊阻绝，从来可望不可攀。上有颠崖势欲堕，下有剑石交巉顽。峡风闪壁船难进，洪涛怒撞蛟龙关。帆樯摧缩不敢越，往往退次依前山。崖傍沙岸日东徙，忽成巨浸通西湾。帝心似悯舟楫苦，神斧夜劈无痕斑。风雷倏翕见万怪，人谋不得容其间。我来锐意欲一往，小舟微服沿回澜。侧身肋息仰天窦，悬空绝栈蛛丝悭。风吹卯酒眼花落，冻滑丹梯足力孱。青单吹雨出仍没，白鸟避客来复还。峰头四顾尽落日，宛然风景如瀛寰。烟霞未觉三山远，尘土聊乘半日閒。奇观江海讵为险，世情平地犹多艰。呜呼，世情平地犹多艰，回瞻北极双泪潺。
登小孤次陆良弼韵
作者：王守仁
朝代：明

看尽东南百二峰，小孤江上是真龙。攀龙我欲乘风去，高蹑层霄绝世踪。
登泰山五首
作者：王守仁
朝代：明

晓登泰山道，行行入烟霏。阳光散岩壑，秋容淡相辉。云梯挂青壁，仰见蛛丝微。长风吹海色，飘遥送天衣。峰顶动笙乐，青童两相依。振衣将往从，凌云忽高飞。挥手若相待，丹霞闪馀晖。凡躯无健羽，怅望未能归。天门何崔嵬，下见青云浮。泱漭绝人世，迥豁高天秋。暝色从地起，夜宿天上楼。天鸡鸣半夜，日出东海头。隐约蓬壶树，缥缈扶桑洲。浩歌落青冥，遗响入沧流。唐虞变楚汉，灭没如风沤。藐矣鹤山仙，秦皇岂堪求？金砂费日月，颓颜竟难留。吾意在庞古，冷然驭凉飕。相期广成子，太虚显遨游。枯槁向岩谷，黄绮不足俦。穷厓不可极，飞步凌烟虹。危泉泻石道，空影垂云松。千峰互攒簇，掩映青芙蓉。高台倚巉削，倾侧临崆峒。失足堕烟雾，碎骨颠崖中。下愚竟难晓，摧折纷相从。吾方坐日观，披云笑天风。赤水问轩后，苍梧叫重瞳。隐隐落天语，阊阖开玲珑。去去勿复道，浊世将焉穷。尘网苦羁縻，富贵真露草。不如骑白鹿，东游入蓬岛。朝登太山望，洪涛隔缥缈。阳辉出海云，来作天门晓。遥见碧霞君，翩翩起员峤。玉女紫鸾笙，双吹入晴昊。举首望不及，下拜风浩浩。掷我《玉虚篇》，读之殊未了。傍有长眉翁，一一能指道。从此炼金砂，人间迹如扫。我才不救时，匡扶志空大。置我有无间，缓急非所赖。孤坐万峰颠，嗒然遗下块。已矣复何求，至精谅斯在。淡泊非虚杳，洒脱无蒂芥。世人闻予言，不笑即吁怪。吾亦不强语，惟复笑相待。鲁叟不可作，此意聊自快。
登泰山五首·其一
作者：王守仁
朝代：明

晓登泰山道，行行入烟霏。阳光散岩壑，秋容淡相辉。云梯挂青壁，仰见蛛丝微。长风吹海色，飘遥送天衣。峰顶动笙乐，青童两相依。振衣将往从，凌云忽高飞。挥手若相待，丹霞闪馀晖。凡躯无健羽，怅望未能归。
登泰山五首·其三
作者：王守仁
朝代：明

穷厓不可极，飞步凌烟虹。危泉泻石道，空影垂云松。千峰互攒簇，掩映青芙蓉。高台倚巉削，倾侧临崆峒。失足堕烟雾，碎骨颠崖中。下愚竟难晓，摧折纷相从。吾方坐日观，披云笑天风。赤水问轩后，苍梧叫重瞳。隐隐落天语，阊阖开玲珑。去去勿复道，浊世将焉穷。
登泰山五首·其二
作者：王守仁
朝代：明

天门何崔嵬，下见青云浮。泱漭绝人世，迥豁高天秋。暝色从地起，夜宿天上楼。天鸡鸣半夜，日出东海头。隐约蓬壶树，缥缈扶桑洲。浩歌落青冥，遗响入沧流。唐虞变楚汉，灭没如风沤。藐矣鹤山仙，秦皇岂堪求？金砂费日月，颓颜竟难留。吾意在庞古，冷然驭凉飕。相期广成子，太虚显遨游。枯槁向岩谷，黄绮不足俦。
登泰山五首·其五
作者：王守仁
朝代：明

我才不救时，匡扶志空大。置我有无间，缓急非所赖。孤坐万峰颠，嗒然遗下块。已矣复何求，至精谅斯在。淡泊非虚杳，洒脱无蒂芥。世人闻予言，不笑即吁怪。吾亦不强语，惟复笑相待。鲁叟不可作，此意聊自快。
登泰山五首·其四
作者：王守仁
朝代：明

尘网苦羁縻，富贵真露草。不如骑白鹿，东游入蓬岛。朝登太山望，洪涛隔缥缈。阳辉出海云，来作天门晓。遥见碧霞君，翩翩起员峤。玉女紫鸾笙，双吹入晴昊。举首望不及，下拜风浩浩。掷我《玉虚篇》，读之殊未了。傍有长眉翁，一一能指道。从此炼金砂，人间迹如扫。
登莲花峰
作者：王守仁
朝代：明

莲花顶上老僧居，脚踏莲花不染泥。夜半花心吐明月，一颗悬空黍米珠。
登蟂矶次草泉心刘石门韵二首
作者：王守仁
朝代：明

中流片石倚孤雄，下有冯夷百尺宫。滟滪西蟠浑失地，长江东去正无穷。徒闻吴女埋香玉，惟见沙鸥乱雪风。往事凄微何足问，永安宫阙草莱中。江上孤臣一片心，几经漂没水痕深。极怜撑住即从古，正恐崩颓或自今。藓蚀秋螺残老翠，蟂鸣春雨落空音。好携双鹤矶头坐，明月中宵一朗吟。
登蟂矶次草泉心刘石门韵二首·其一
作者：王守仁
朝代：明

中流片石倚孤雄，下有冯夷百尺宫。滟滪西蟠浑失地，长江东去正无穷。徒闻吴女埋香玉，惟见沙鸥乱雪风。往事凄微何足问，永安宫阙草莱中。
登金山
作者：王守仁
朝代：明
体裁：七言律诗

水心龙窟只宜僧，也许诗人到上层。江日迎人明白帽，海风吹醉掖枯藤。鲸波四面长疑动，鳌背千年恐未胜。王气金陵真在眼，坐看西北亦谁曾。
登阅江楼
作者：王守仁
朝代：明

绝顶楼荒旧有名，高皇曾此驻龙旌。险存道德虚天堑，守在蛮夷岂石城。山色古今余王气，江流天地变秋声。登临授简谁能赋，千古新亭一怆情。
登阅江楼
作者：王守仁
朝代：明

绝顶楼荒旧有名，高皇曾此驻龙旌。险存道德虚天堑，守在蛮夷岂石城。山色古今馀王气，江流天地变秋声。登临授简谁能赋？千古新亭一怆情。
登香炉峰次萝石韵
作者：王守仁
朝代：明

曾从炉鼎蹑天风，下数天南百二峰。胜事纵为多病阻，幽怀还与故人同。旌旗影动星辰北，鼓角声回沧海东。世故茫茫浑未定，且乘溪月放归蓬。
白云
作者：王守仁
朝代：明

白云冉冉出晴峰，客路无心处处逢。已逐肩舆度青壁，还随孤鹤下苍松。此身愧尔长多系，他日从龙谩托踪。断鹜残鸦飞欲尽，故山回首意重重。
白云堂
作者：王守仁
朝代：明

白云僧舍市桥东，别院回廊小径通。岁古檐松存独干，春还庭竹发新丛。晴窗暗映群峰雪，清梵长飘高阁风。迁客从来甘寂寞，青鞋时过月明中。
白湾六章
作者：王守仁
朝代：明
体裁：四言诗

浦之湾，其白漫漫。彼美君子，在水之盘。（一章）湾之浦，其白瀰瀰。彼美君子，在水之涘。（二章）云之溶溶，于湾之湄。君子于处，民以为期。（三章）云之油油，于湾之委。君子于兴，施及四海。（四章）白湾之渚，于游以处。彼美君子兮，可以容与。（五章）白湾之洋，于濯以湘。彼美君子兮，可以徜徉。（六章）
白鹿洞独对亭
作者：王守仁
朝代：明

五老隔青冥，寻常不易见。我来骑白鹿，凌空陟飞巘。长风捲浮云，褰帷始窥面。一笑仍旧颜，愧我鬓先变。我来尔为主，乾坤亦邮传。海灯照孤月，静对有馀眷。彭蠡浮一觞，宾主聊酬劝。悠悠万古心，默契可无辩。
睡起偶成二首
作者：王守仁
朝代：明

四十馀年睡梦中，而今醒眼始朦胧。不知日已过亭午，起向高楼撞晓钟。起向高楼撞晓钟，尚多昏睡正懵懵。纵令日暮醒犹得，不信人间耳尽聋。
睡起偶成二首·其一
作者：王守仁
朝代：明

四十馀年睡梦中，而今醒眼始朦胧。不知日已过亭午，起向高楼撞晓钟。
睡起偶成二首·其二
作者：王守仁
朝代：明

起向高楼撞晓钟，尚多昏睡正懵懵。纵令日暮醒犹得，不信人间耳尽聋。
睡起写怀
作者：王守仁
朝代：明

江日熙熙春睡醒，江云飞尽楚山青。閒观物态皆生意，静悟天机入窅冥。道在险夷随地乐，心忘鱼鸟自流形。未须更觅羲唐事，一曲沧浪击壤听。
石钟山
作者：王守仁
朝代：明
体裁：五言绝句

我来扣石钟，洞野钧天深。荷蒉山前过，讥予尚有心。
石门晚泊
作者：王守仁
朝代：明
体裁：五言绝句

风雨石门晚，停舟问旧游。烟花春欲尽，惆怅远溪头。
破断藤峡
作者：王守仁
朝代：明

绕看干羽格苗夷，忽见风雷起战旗。六月徂征非得已，一方流毒已多时。迁宾玉石分须早，聊庆云霓怨莫迟。嗟尔有司惩既往，好将恩信抚遗黎。
碧霞池夜坐
作者：王守仁
朝代：明

一雨秋凉入夜新，池边孤月倍精神。潜鱼水底传心诀，栖鸟枝头说道真。莫谓天机非嗜欲，须知万物是吾身。无端礼乐纷纷议，谁与青天扫宿尘？
示宪儿
作者：王守仁
朝代：明

幼儿曹，听教诲。勤读书，要孝弟。学谦恭，循礼义。节饮食，戒游戏。毋说谎，毋贪利。毋任情，毋斗气。毋责人，但自治。能下人，是有志。能容人，是大器。凡做人，在心地。心地好，是良士。心地恶，是凶类。譬树果，心是蒂。蒂若坏，果必坠。吾教汝，全在是。汝谛听，勿轻弃。
示诸生三首
作者：王守仁
朝代：明

尔身各各自天真，不用求人更问人。但致良知成德业，谩从故纸费精神。乾坤是易原非画，心性何形得有尘？莫道先生学禅语，此言端的为君陈。人人有路透长安，坦坦平平一直看。尽道圣贤须有秘，翻嫌易简却求难。只从孝弟为尧舜，莫把辞章学柳韩。不信自家原具足，请君随事反身观。长安有路极分明，何事幽人旷不行？遂使蓁茅成间塞，仅教麋鹿自纵横。徒闻绝境劳悬想，指与迷途却浪惊。冒险甘投蛇虺窟，颠崖堕壑竟亡生。
示诸生三首·其一
作者：王守仁
朝代：明

尔身各各自天真，不用求人更问人。但致良知成德业，谩从故纸费精神。乾坤是易原非画，心性何形得有尘？莫道先生学禅语，此言端的为君陈。
示诸生三首·其三
作者：王守仁
朝代：明

长安有路极分明，何事幽人旷不行？遂使蓁茅成间塞，仅教麋鹿自纵横。徒闻绝境劳悬想，指与迷途却浪惊。冒险甘投蛇虺窟，颠崖堕壑竟亡生。
示诸生三首·其二
作者：王守仁
朝代：明

人人有路透长安，坦坦平平一直看。尽道圣贤须有秘，翻嫌易简却求难。只从孝弟为尧舜，莫把辞章学柳韩。不信自家原具足，请君随事反身观。